ΡΟΔΑΚΙΝΟ - ΝΟΜΟΣ ΡΕΘΥΜΝΗΣ - Κρήτη πόλεις και χωριά\nHome Unlabelled ΡΟΔΑΚΙΝΟ - ΝΟΜΟΣ ΡΕΘΥΜΝΗΣ\nΡΟΔΑΚΙΝΟ - ΝΟΜΟΣ ΡΕΘΥΜΝΗΣ\nΤο Δημοτικό Διαμέρισμα Ροδακίνου περιλαμβάνει τους οικισμούς:Άνω Ροδάκινο, Κάτω Ροδάκινο, Κόρακας, Πολύριζο και έχει 428 κατοίκους σύμφωνα με την απογραφή του 2001.\nΤο Ροδάκινο είναι ένα χωριό που βρίσκεται 47 km νοτιοδυτικά από την πόλη του Ρεθύμνου, δυτικά από το χωριό Σελλιά και είναι χτισμένο αμφιθεατρικά σε δύο υψώματα. Η ονομασία του χωριού οφείλεται, όπως πιστεύουν μερικοί, σε μια ροδακινιά που είχε φυτρώσει στην περιοχή και επιδή ήταν τόσο ξερός τόπος η ύπαρξη κάποιου δέντρου εθεωρείτο μεγάλο γεγονός. Άλλοι πάλι λένε πως ονομάστηκε έτσι γιατί ο ορίζοντας, όπως φαίνεται από τα χωριά αυτά έχει σχήμα ροδακίνου. Υπάρχουν και μερικοί που υποστηρίζουν πως δόθηκε αυτή η ονομασία στα χωριά γιατί οι άνθρωποι είναι ροδοκόκκινοι από τον ήλιο. Μια άλλη άποψη υποστηρίζει ότι επειδή τα δύο χωριά, Άνω και Κάτω, χωρίζονται από ένα φαράγγι από το όποίο περνούσε ένας ξεροπόταμος και το φαράγγι αυτό ονομαζόταν Ρίκινθος κατ΄ επέκταση το Ρίκινθος έγινε Ροδάκινο.\nΓια το πότε χτίστηκε το χωριό δεν έχουμε ακριβείς πληροφορίες. Ξέρουμε μόνο πως παλαιότερα υπήρχαν τέσσερις οικισμοί, οι Κουρκουλός, το Παλιό Χωριό, η θέση Παναγιά και ο Αη-Λιας, που καταστράφηκαν τον καιρό της Τουρκοκρατίας κατά πάσα πιθανότητα από πειρατές. Σύμφωνα με την παράδοση, το σημερινό χωριό υπάρχει από το 1600 περίπου, όταν κάποιος Ροδακινιώτης που γλίτωσε από την καταστροφή του Ροδακίνου κατά την εποχή της Βενετοκρατίας, και είχε καταφύγει στην Μάνη της Λακωνίας, γύρισε πίσω στο χωριό με τα τρία του παιδιά και ξαναέκτισαν το κατεστραμμένο χωριό. Έτσι ίσως εξηγείται και το ότι οι κάτοικοι των γύρω χωριών αποκαλούν τους Ροδακινιώτες «Μανιατες».\nΣτην περιοχή Kurkulos στις 24 Μαΐου 1821 υψώθηκε η πρώτη σημαία της επανάστασης από τον Σεβασμιότατο Ηγούμενο της Μονής Πρέβελη Μελχισεδέκ Τσουδερό. Από τον όρμο Περιστερέ φυγαδεύτηκε ο Γερμανός στρατηγός Κράιπε. Τις χειροπέδες με τις οποίες είχαν δέσει τον όμηρο, τις πήρε ένας Άνω Ροδακινιώτης, ο Εμμανουήλ Κοτσυφάκης ο οποίος τις έχει φυλάξει μέχρι σήμερα. Στον ίδιο όρμο προσάραζαν τα συμμαχικά υποβρύχια και αντιτορπιλικά, φέρνοντας εφόδια για τους αντάρτες που έκαναν αντίσταση κατά των Γερμανών.\nΤο χωριό κάηκε στις 20 Αυγούστου 1943 από τους κατακτητές και εκτελέστηκαν και αρκετοί Ροδακινιώτες. Αφορμή ήταν ο θάνατος κάποιου Γερμανού. Λέγεται μάλιστα ότι το χωριό εκκενώθηκε για 2 χρόνια με διαταγή των Γερμανών. Το γεγονός αυτό έγινε αιτία και οι κάτοικοι του χωριού σκότωσαν 6-7 Γερμανούς στην θέση Φρατί. Στο Κάτω Ροδάκινο βρίσκονται οι εκκλησίες του Αγίου Γεωργίου, του Προφήτη Ηλία, του Αγίου Αντωνίου, του Αγίου Γεωργίου στην τοποθεσία Κουρκουλό και του Αγίου πνεύματος στην Κορυφή του Κρυονερίτη σε υψόμετρο 1.312μ. Επίσης στο Άνω Ροδάκινο υπάρχουν οι εκκλησίες της Κοίμησης της Θεοτόκου- δίκλιτη- της Μεταμόρφωσης του Σωτήρα- δίκλιτη και αυτή, 200 περίπου χρόνων και του Αγίου Παντελεήμονα και αυτή περίπου 200 χρόνων. Ανάμεσα στους δύο οικισμούς υπάρχει αριστερά διασταύρωση για τις όμορφες παραλίες του Κόρακα μήκους 350 μ, της Πολύριζου 250μ και την ιδιαίτερου φυσικού κάλους παραλία της Αγ Μαρίνας 1000μ.


Ιστορίες από τη ζωή των γονιών στηρίζουν ψυχολογικά τα παιδιά! – Wikihealth.gr\nΙστορίες από τη ζωή των γονιών στηρίζουν ψυχολογικά τα παιδιά! | Wikihealth.gr\nΚωνσταντίνα Γ. ΠαύλουΑρθρογράφος υγείας, MSc Ιούνιος 21, 2021, 11:30 πμ Ιούνιος 17, 2021, 9:30 πμ\nΣε περιόδους μεγάλου και έντονου άγχους, οι οικογενειακές ιστορίες μας στηρίζουν. Η οικογενειακή ανάμνηση είναι ιδιαίτερα σημαντική, διότι όταν τα παιδιά μαθαίνουν οικογενειακές ιστορίες, δημιουργείται μια κοινή ιστορία, ενισχύονται οι συναισθηματικοί δεσμοί και βοηθιούνται να κατανοήσουν τις εμπειρίες τους, όταν τους συμβαίνει κάτι παρόμοιο με αυτό που βίωσαν κάποτε οι γονείς τους, όπως συμβαίνει τώρα με την πανδημία. Όταν δεν ξέρουμε τι να κάνουμε, ψάχνουμε στην ιστορία για το πώς αντιμετώπισαν παρόμοιες καταστάσεις, οι άνθρωποι στο παρελθόν. Αυτό παρατηρείται και τώρα, σε διάφορα άρθρα τα οποία συγκρίνουν τον κορωνοϊό με άλλα ιστορικά γεγονότα, όπως η πανδημία της γρίπης του 1918. Τέτοιες αφηγήσεις συμβάλλουν στη δημιουργία μιας κοινής πορείας που δημιουργεί αντοχή στα έθνη και γεννά ένα αίσθημα ελπίδας ότι θα τα καταφέρουμε όπως τα κατάφεραν οι παλαιότεροι.\nΠώς οι οικογενειακές ιστορίες βοηθούν τα παιδιά να αντιμετωπίσουν διάφορες δυσκολίες;\nΜε πάνω από δεκαετίες έρευνας, ο ψυχολόγος Fivush κατάφερε να αναπτύξει μια κλίμακα για να μετρήσει το πόσα παιδιά γνωρίζουν για το οικογενειακό τους ιστορικό. Χρησιμοποιώντας αυτήν την κλίμακα, πραγματοποίησε μια μελέτη που διήρκησε δύο χρόνια. Όπως διαπίστωσε, στις οικογένειες που μιλούσαν με πιο συνεκτικούς και συναισθηματικά ανοιχτούς τρόπους για τις οικογενειακές προκλήσεις που αντιμετώπισαν, τα παιδιά τους που ήταν 10-12 χρόνων, αντιμετώπιζαν καλύτερα τις δυσκολίες που προέκυπταν αυτά τα δύο χρόνια παρακολούθησης, σε σύγκριση με τις οικογένειες που χρησιμοποιούσαν λιγότερο συναισθηματικά εκφραστικές και συνεκτικές ιστορίες για τις προκλήσεις που αντιμετώπισαν.\nΣημειώνεται ότι οι οικογένειες που έλαβαν μέρος στη μελέτη ήταν σε όλα συγκρίσιμες, μεσαίας τάξης με δύο γονείς. Σύμφωνα με τα αποτελέσματα, τα παιδιά που ανήκαν στις οικογένειες με τις πιο συνεκτικές οικογενειακές αφηγήσεις, είχαν καλύτερη αυτοεκτίμηση, υψηλότερα επίπεδα κοινωνικής ικανότητας, υψηλότερης ποιότητας φιλίες, λιγότερο άγχος, και λιγότερα προβλήματα συμπεριφοράς, σύμφωνα με τους γονείς τους.\nΠως μπορείτε να αφηγηθείτε οικογενειακές ιστορίες στα παιδιά σας;\nΌταν οι γονείς αφηγούνται οικογενειακές ιστορίες με προκλήσεις που βίωσαν στο παρελθόν πρέπει να τις προσαρμόζουν στην ηλικία των παιδιών τους, για να γίνουν καλύτερα κατανοητές, συναισθηματικά και γνωστικά.\nΤα παιδιά του δημοτικού, δεν είναι έτοιμα να αφομοιώσουν πολύπλοκες οικογενειακές ιστορίες. Χρειάζονται πολύ περισσότερη προσπάθεια, ώστε να μπορέσουν να δομήσουν τις εμπειρίες τους σε ιστορίες που τους βοηθούν να επεξεργαστούν τα συναισθήματα τους. Σύμφωνα με τον Fivush, διευθυντή του εργαστηρίου Family Narratives στο Τμήμα Ψυχολογίας του Emory, οι γονείς πρέπει να ξεκινούν κάνοντας ανοιχτού τύπου ερωτήσεις όπως: «Γιατί νομίζεις ότι αναστατώθηκες χθες; Τι θα μπορούσες να κάνεις για να νιώσεις καλύτερα; Τι μπορούμε να κάνουμε γι ‘αυτό;».\nΧρησιμοποιείστε ένα παράδειγμα, όπως του μικρού κοριτσιού που άφησε το αγαπημένο της βιβλίο στο σχολείο και ανησυχούσε ότι δεν θα ήταν εκεί όταν επιστρέψει. Η μητέρα θα μπορούσε να πει μια ιστορία για το πώς άφησε ένα αγαπημένο της παιχνίδι κάπου όταν ήταν μικρή, αλλά αργότερα πήγε μαζί με τον πατέρα της και το βρήκαν. Προσαρμόστε αυτή την ιστορία σε δικά σας βιώματα, ώστε να κατανοήσουν τα παιδιά πως είναι εφικτό αν ξεχάσουμε κάτι να το πάρουμε τελικά πίσω. Όπως υπογραμμίζει ο Fivush «Οι γονείς είναι τα στοιχεία ταυτότητας των μικρών παιδιών. Τα μικρά παιδιά γοητεύονται από ιστορίες που αφορούν τους γονείς τους όταν ήταν μικροί». Βασικός στόχος είναι να βοηθηθούν τα παιδιά να κατασκευάσουν μια συνεκτική ιστορία που να επικυρώνει τα συναισθήματα τους και να τα βοηθά να σκεφτούν και να πάρουν αποφάσεις.\nΤα παιδιά του Γυμνασίου είναι πιο ικανά να κατανοήσουν μεγαλύτερες ιστορίες. Τα παιδιά μέχρι την ηλικία των 10 ετών σκέφτονται αφηρημένα και εξαιτίας αυτού είναι απίθανο να ανησυχούν για το μέλλον. Από το στάδιο αυτό και έπειτα τα παιδιά αρχίζουν να καταλαβαίνουν τις ιστορίες σε βαθύτερο επίπεδο και δεν χρειάζεται κάθε ιστορία να έχει ένα καλό τέλος. Οι γονείς πλέον μπορούν να εξηγήσουν στο παιδί τους ότι δεν ξέρουμε ακόμα το πώς θα εξελιχθεί η ιστορία του κορωνοϊού, μπορούν να αναφέρουν μερικές ιστορίες που βίωσαν οι παππούδες τους, όμως είναι σημαντικό να διαβεβαιώσουν τα παιδιά τους ότι η οικογένεια τους θα βρει τον τρόπο για να ξεπεράσει αυτή τη κατάσταση.\nΤα παιδιά, όταν φτάσουν στην εφηβεία, είναι ιδιαίτερα ευάλωτα, αρχίζουν να σκέφτονται πράγματα για τον εαυτό τους, για το πώς θα είναι η ζωή τους, κάνουν πιο ουσιαστικές ερωτήσεις και η πανδημία ήρθε να ταράξει τις ισορροπίες τους. Κάπου στην ηλικία των 16, οι γονείς μπορούν να αρχίσουν να τους μιλούν για το τι τους άρεσε να κάνουν οι ίδιοι, για τις δικές τους αδυναμίες και ως άνθρωποι και ως γονείς. Δώστε έμφαση στο πώς μπορείτε να δυναμώσετε μαζί, ως οικογένεια και δώστε στα έφηβα παιδιά σας, ένα υποστηρικτικό ρόλο, για τα μικρότερα παιδιά της οικογένειας. Τα ανθρώπινα όντα είναι αλτρουιστικά. Νιώθουμε καλά όταν βοηθάμε άλλους ανθρώπους, ιδιαίτερα ανθρώπους που αγαπάμε. Αυτό θα κάνει όλα τα μέλη της οικογένειας, να αισθάνονται καλύτερα και με τον εαυτό τους και με τους άλλους.\nΠέραν από τις σοβαρές ιστορίες και οι ανόητες και αστείες οικογενειακές ιστορίες είναι πολύ πολύτιμες. Τα παιδιά κάθε ηλικίας ενθουσιάζονται να ακούνε για «γκάφες» των γονιών τους και ιδιαίτερα οι έφηβοι τρελαίνονται με τέτοιες ιστορίες. Οι καθημερινές ιστορίες, είναι αυτές που τους διαβεβαιώνουν ότι η ζωή είναι σταθερή. Τους παρέχεται μια αίσθηση συνέχειας, διαρκών σχέσεων και αξιών. Πρέπει να γνωρίζουν ότι προέρχονται από μια σειρά ανθρώπων που είναι δυνατοί, που είναι ανθεκτικοί και γενναίοι.\nHow family stories help children weather hard times https://medicalxpress.com/news/2020-04-family-stories-children-weather-hard.html\nStress in parents of children with autism: Pets may help https://medicalxpress.com/news/2020-04-stress-parents-children-autism-pets.html\nNews tagged with children https://medicalxpress.com/tags/children/


Πιπεριές ψητές διατηρημένες σε ελαιόλαδο | ΣΥΝΤΑΓΗ | Gastronomos.gr\nΠιπεριές ψητές διατηρημένες σε ελαιόλαδο\nΑκαταμάχητη καλοκαιρινή γεύση οι ψητές πιπεριές, ένας εκλεκτός μεζές για κρασί ή τσίπουρο, αλλά και μια νόστιμη προσθήκη σε σαλάτες.\nΤσάτνεϊ με πιπεριές και ροδάκινα\nΜερίδες: Για ένα κιλό πιπεριές\n1 κιλό πιπεριές κέρατο ή Φλωρίνης\nΓια τις πιπεριές ψητές διατηρημένες σε ελαιόλαδο, αρχικά πλένουμε και σκουπίζουμε 1 κιλό πιπεριές κέρατο ή Φλωρίνης.\nΠροθερμαίνουμε τον φούρνο στη λειτουργία του γκριλ ή στις αντιστάσεις στους 200°C και λαδώνουμε τη λαμαρίνα του φούρνου.\nΑπλώνουμε τις πιπεριές και 5 σκελίδες σκόρδο, ακαθάριστες, στο ταψί και ψήνουμε (στο μεσαίο ράφι) για 20-25 λεπτά, γυρίζοντάς τες δυο τρεις φορές, μέχρι να καψαλιστεί η φλούδα από όλες τις πλευρές.\nΞεφουρνίζουμε και, όσο είναι ακόμα καυτές οι πιπεριές, τις βάζουμε σε ένα μπολ και τις σκεπάζουμε με μεμβράνη. Τις αφήνουμε για 30 λεπτά, ώστε να μαλακώσει η φλούδα τους από τους υδρατμούς.\nΈπειτα, τις ξεφλουδίζουμε (η φλούδα τώρα αφαιρείται με ευκολία), αφαιρούμε το κοτσάνι και τα σπόρια και τις αλατίζουμε όσο είναι ζεστές.\nΤις βάζουμε σε βάζα, προσθέτουμε τις σκελίδες του σκόρδου, καθαρισμένες από τα φλούδια, και προσθέτουμε ελαιόλαδο που να καλύπτει πλήρως τις πιπεριές. Οι πιπεριές ψητές σε ελαιόλαδο διατηρούνται για 1 μήνα, σε δροσερό μέρος.\nΗ ίδια διαδικασία μπορεί να γίνει με όλα τα είδη πιπεριάς. Επίσης, μπορεί να γίνει και στη σχάρα. Αν λοιπόν κάνετε μπάρμπεκιου, θυμηθείτε να ψήσετε και μερικές πιπεριές, με προσοχή να μην παρακαούν. Θέλουν τακτικό γύρισμα. Θα πάρουν ωραίο καπνιστό άρωμα.\nΕξαιρετικός μεζές για κρασί ή τσίπουρο.\nΛΑΧΑΝΙΚΑΠΙΠΕΡΙΕΣVEGANΟΡΕΚΤΙΚΟ / ΜΕΖΕΣ


Οι Αστυνομικοί της Ομάδας ΔΕΛΤΑ που Αθωώθηκαν για το «Ολονύχτιο Πάρτι» στη ΓΑΔΑ - VICE\nΟι Αστυνομικοί της Ομάδας ΔΕΛΤΑ που Αθωώθηκαν για το «Ολονύχτιο Πάρτι» στη ΓΑΔΑ\nΗ νέα ομάδα ΔΕΛΤΑ κάνει πρεμιέρα, αλλά το παρελθόν της είναι μελανό.\n15 Νοέμβριος 2019, 7:00am\nΤην Κυριακή, στην επέτειο του Πολυτεχνείου, πρόκειται να κάνει επίσημη πρεμιέρα η νέα ομάδα ΔΕΛΤΑ. Οι δικυκλιστές της Αστυνομίας είχαν διαλυθεί, καθώς συνδέθηκαν με σειρά περιστατικών βίας κατά διαδηλωτών. Όμως, η ΔΕΛΤΑ βαφτίστηκε σε ΔΡΑΣΗ και παρουσιάστηκε την περασμένη Δευτέρα στο Ζάππειο. Αποτελείται από 50 αστυνομικούς, εκ των οποίων οι μισοί είχαν υπηρετήσει στην παλιά ομάδα. Η κυβέρνηση φαίνεται να ποντάρει πολλά σε αυτούς, λέγοντας ότι θα παρεμβαίνουν σε «περιστατικά υψηλού ρίσκου». Δεν διευκρινίζεται τι ακριβώς σημαίνει κάτι τέτοιο.\nΗ συγκυρία για την επανεμφάνιση της ΔΕΛΤΑ είναι κακή, καθώς προ ημέρων ολοκληρώθηκε η δίκη των αστυνομικών της συγκεκριμένης ομάδας, που είχαν κατηγορηθεί το 2012 για βασανιστήρια σε βάρος διαδηλωτών. Στις 30 Σεπτεμβρίου του 2012, δικυκλιστές της Αστυνομίας εμβόλισαν και διέλυσαν αντιφασιστική μοτοπορεία στον Άγιο Παντελεήμονα. Συνελήφθησαν τότε 15 άτομα, που κατήγγειλαν ότι χτυπήθηκαν και βασανίστηκαν στη ΓΑΔΑ. Την υπόθεση είχε καλύψει εκτενώς η εφημερίδα Guardian, γράφοντας για βασανιστήρια τύπου Abu Ghraib - ο πρώην Υπουργός Δημόσιας Τάξης, Νίκος Δένδιας, είχε προαναγγείλει μήνυση κατά της βρετανικής εφημερίδας. Επτά χρόνια μετά, 17 αστυνομικοί της ΔΕΛΤΑ κάθισαν στο εδώλιο. Οι 16 για πρόκληση σωματικών βλαβών και μόλις ένας για βασανιστήρια σε πλημμεληματική μορφή - χωρίς να εξεταστούν οι υπόλοιποι για συνέργεια, έκθεση ή άλλα αδικήματα δια παραλείψεως. Όλοι απαλλάχθηκαν, με ένα οριακό-δημιουργικό σκεπτικό.\nΟι καταθέσεις των συλληφθέντων για όσα συνέβησαν στον έκτο όροφο της ΓΑΔΑ, είναι δραματικές. Νεαρός που συμμετείχε στη μοτοπορεία κατέθεσε ότι βρισκόταν στην οδό Φυλής, όταν αστυνομικοί της ΔΕΛΤΑ πέταξαν χειροβομβίδες κρότου-λάμψης και τους εμβόλισαν. «Άρχισαν να με χτυπάνε με γκλοπ που κρατούσαν ανάποδα, με κλωτσιές κι ένα ξύλινο κοντάρι με σημαία, που είχε πέσει από την πορεία. Έβριζαν, "θα σας γαμήσουμε κουμούνια, που ήρθατε στον Άγιο Παντελεήμονα". Έπεσα στον δρόμο και συνέχισαν να με χτυπάνε [...] Αφού μου έβγαλε ένας αστυνομικός της ΔΕΛΤΑ το κράνος, με χτύπησε με αυτό με δύναμη στο πρόσωπο, με αποτέλεσμα να ματώσω στα χείλη».\nΟι συλληφθέντες μεταφέρθηκαν στη ΓΑΔΑ. Εκεί έφτασαν λίγη ώρα αργότερα αστυνομικοί της ομάδας ΔΕΛΤΑ, που άρχισαν να φωνάζουν, «θα σας γαμήσουμε σαν τους παππούδες σας, κουμούνια». «Δεν μας άφηναν να κοιμηθούμε, χρησιμοποιώντας λέιζερ και φακούς που μας έριχναν στα μάτια [...] Ένας αστυνομικός πήγε στον Π. και τον έκαψε με αναπτήρα, τράβηξε τα μαλλιά μιας κοπέλας, πετούσε στάχτη από το τσιγάρο του πάνω μας, χτύπαγε με χαστούκια και μπουνιές αδιακρίτως και μας τραβούσε βίντεο [...] Και άλλοι τραβούσαν βίντεο και φωτογραφίες, λέγοντας ότι θα τα δώσουν μαζί με τις διευθύνσεις μας στη Χρυσή Αυγή», κατέθεσε διαδηλωτής.\nΈνας δεύτερος νεαρός κατέθεσε: «(σσ: όταν τους μετέφεραν στο περιπολικό) ένας αστυνομικός έβγαλε από τη μέση του ένα σπρέι πιπεριού ή παραλάιζερ και προσπαθούσε να ρίξει στο πρόσωπο του Π., αλλά αυτός γύρισε την πλάτη του και κάλυψε και εμένα [...] Από τα χτυπήματα, μου σκίστηκε το κεφάλι πίσω δεξιά και έτρεχε συνέχεια αίμα, μου έσπασαν το δεξιό μετακάρπιο, στο καλάμι είχα δύο σκισίματα και στο μπούτι μώλωπες, καθώς και μώλωπες σε όλο μου το σώμα». Περιγράφει αντίστοιχα για τον έκτο όροφο της ΓΑΔΑ: «Με πήγαν για σωματικό έλεγχο στις τουαλέτες και μου ζητούσαν επίμονα να κατεβάσω το εσώρουχό μου [...] Μας τραβούσαν βίντεο και έλεγαν πως θα τα δώσουν στη Χρυσή Αυγή και κάποιοι δήλωναν μέλη της Χρυσή Αυγής. Μας έριχναν λέιζερ στα μάτια - συγκεκριμένα ένας αρκετά ψηλός, γεροδεμένος, με ξυρισμένο κεφάλι και πυκνά φρύδια, μού έριχνε στα μάτια και έλεγε "σήκω μωρή αδερφή"».\nΠιο κάτω: «Ένας αστυνομικός της ΔΕΛΤΑ πετούσε τη στάχτη από το τσιγάρο του πάνω μας και όταν το τελείωνε, το πετούσε κάτω και απαιτούσε να το σβήσουμε. Ο ίδιος στεκόταν μπροστά από τον καθένα και τον χτυπούσε με σφαλιάρες - εμένα μου έριξε δύο χαστούκια». Οι συλληφθέντες λένε ότι οι αστυνομικοί φώναξαν ειρωνικά, «Ένα, δύο, τρία, γαμιέται η Αστυνομία, τέσσερα, πέντε, έξι, γαμάμε τον Αλέξη». Οι τραυματίες μεταφέρθηκαν στο νοσοκομείο μόνο στις 10 η ώρα, το επόμενο πρωί. Γιατροί είπαν ότι έπρεπε να είχαν κάνει ράμματα στο κεφάλι και στα πόδια, όμως είχαν περάσει πολλές ώρες και ήταν αδύνατο.\nΝεαρή γυναίκα κατέθεσε ότι αστυνομικοί της ΔΕΛΤΑ φώναζαν στον έκτο όροφο της ΓΑΔΑ, «έχουμε πάρτι σήμερα». «Έλεγαν, "Εσύ ποια θα πήδαγες; Το ξανθό ή το μελαχρινό;". "Καμία από τις δύο, είναι και οι δύο άπλυτες" [...] Αστυνομικός της ΔΕΛΤΑ, ψηλός με το δεμένο χέρι, άρχισε να μας χτυπάει αδιακρίτως. Μας πατούσε τα πόδια με τις αρβύλες του. Επίσης, προσπάθησε να κάψει τον ... με αναπτήρα κι έπειτα έριχνε πάνω του τη στάχτη από το τσιγάρο [...] Κάποια στιγμή στάθηκε από πάνω μου και με κοίταζε επίμονα στα μάτια. Με έφτυσε και πιάνοντάς με από τους ώμους, με κόλλησε στον τοίχο με την πλάτη [...] Έριχνε τυχαία μπουνιές και σφαλιάρες και έλεγε "Δείξε μου τη φάτσα σου. Ποιος είσαι εσύ που τα βάζεις με τη Χρυσή Αυγή;". "Έχουμε τις διευθύνσεις σας, τώρα και τις φάτσες σας, θα έρθουμε στα σπίτια σας και θα σας σκοτώσουμε"».\nΟι αστυνομικοί της ΔΕΛΤΑ δικάστηκαν στο Τριμελές Πλημμελειοδικείο και δήλωσαν αθώοι. Το δικαστήριο δεν εξέτασε ποτέ τη σχέση τους με τη Χρυσή Αυγή. Σημειωτέον ότι δύο άτομα, τα οποία συνεπλάκησαν με αντιφασίστες στον Άγιο Παντελεήμονα λίγο πριν την επιδρομή της ΔΕΛΤΑ, κατηγορήθηκαν ως μέλη της ΧΑ και του τάγματος εφόδου που έκανε επιθέσεις σε καταστήματα μεταναστών. Επιπλέον, η ΕΔΕ έβγαλε «λάδι» τους αστυνομικούς και επιφυλάχθηκε ενόψει της ποινικής δίκης.\nΟι συνήγοροι υπεράσπισης υπέβαλαν ένσταση ακυρότητας του κλητήριου θεσπίσματος, με τον ισχυρισμό ότι δεν περιγράφεται αναλυτικά ποιος έκανε τι - κάτι που δεν είναι απόλυτο σε περιπτώσεις εγκλημάτων κατά συναυτουργία. Το δικαστήριο, όμως, έκανε δεκτή την ένσταση, με αποτέλεσμα να παραγραφεί το μεγαλύτερος μέρος των κατηγοριών για σωματικές βλάβες. Το υπόλοιπο παραγράφηκε λόγω των αλλαγών στον Ποινικό Κώδικα, για αδικήματα που τιμωρούνται με ποινή φυλάκισης έως δύο έτη. Δεν ήταν μόνο αυτό. Το δικαστήριο απάλλαξε και τον αστυνομικό που υποδείχθηκε ως πρωταγωνιστής των βασανιστηρίων στον έκτο όροφο της ΓΑΔΑ, με ένα νομικό επιχείρημα που έως τότε δεν είχαν προβάλει οι συνήγοροι υπεράσπισης. Πιο ειδικά, το άρθρο του ΠΚ για τον βασανισμό, προβλέπει ότι το αδίκημα στοιχειοθετείται σε βάρος ατόμων που έχουν την ευθύνη της φύλαξης ή της ανάκρισης κρατούμενων. Οι αστυνομικοί της ΔΕΛΤΑ, τυπικά, δεν είχαν τέτοια ευθύνη εκείνο το βράδυ στη ΓΑΔΑ, επομένως δεν πρέπει να υπάρχει αδίκημα, έκρινε το δικαστήριο.\nΟ βουλευτής της ΝΔ και συνήγορος των αστυνομικών, Θάνος Πλεύρης, χαρούμενος έγραψε στο Twitter: «Θυμόσαστε την υπόθεση του Guardian επί υπουργίας Δένδια για δήθεν βασανιστήρια αστυνομικών σε αντιεξουσιαστές; Μετά από επτά έτη καταδιώξεων των αστυνομικών με μάρτυρες κατηγορίας βουλευτές του ΣΥΡΙΖΑ, άπαντες αθώοι. Είχαν την τιμή σε στάδια της διαδικασίας να τους υπερασπιστώ».\nΤο VICE επικοινώνησε με τον δικηγόρο Χάρη Λαδή, που εκπροσώπησε τους διαδηλωτές. «Η ολοκλήρωση -σε εθνικό επίπεδο- της εκδίκασης της υπόθεσης των βασανιστηρίων σε βάρος αντιφασιστών διαδηλωτών τον Σεπτέμβριο του 2012, που ανάγκασαν μέχρι και τον Guardian να μιλήσει για το "ελληνικό Abu Ghraib", περιβλήθηκε από μία "δημιουργική ατιμωρησία" από μέρους της ελληνικής δικαιοσύνης. Ξεκινώντας από τη σύνταξη ενός ελλιπούς κατηγορητηρίου από την Εισαγγελία στην εκπνοή της πενταετούς παραγραφής των πράξεων, συνεχίστηκε με την πλήρη εξαφάνιση από αυτό όλων των αστυνομικών συμμετόχων του "ολονύκτιου πάρτι" στον έκτο όροφο της ΓΑΔΑ πλην ενός, βρήκε μία πρώτη λαμπρή στιγμή στο δικαστήριο, που αρχικά παρέγραψε την πλειοψηφία των σωματικών βλαβών λόγω αοριστίας δήθεν του κλητηρίου θεσπίσματος, συνεχίστηκε με τη συμπτωματική παραγραφή των λοιπών σωματικών βλαβών μέσω του νέου Ποινικού Κώδικα και έφτασε στην αποκορύφωσή της με εξωραϊσμό των βασανιστηρίων σε "απρεπείς πράξεις" από τον εισαγγελέα και στη συνέχεια ομόφωνη μετατροπή της κατηγορίας των βασανιστηρίων σε "έργω εξυβρίσεις" και συνακόλουθη παραγραφή τους. Μία υπερασπιστική γραμμή που δεν είχαν προβάλει ούτε οι ίδιοι οι κατηγορούμενοι», δήλωσε ο κ. Λαδής.\n«Όταν οι δικαστές μετατρέπονται σε συνηγόρους υπεράσπισης των βασανιστηρίων, η ομάδα ΔΕΛΤΑ μπορεί να νιώθει κατά την επανασύστασή της ενθαρρυμένη για νέες αποστολές», σημείωσε ο ίδιος.


Στο «Συν-Πόλις» και η Δέσποινα Ζαμπούκου | Μένουμε Χολαργό\nmenoumeholargo Posted on Φεβρουάριος 20, 2019 10:30\nΤις δυνάμεις της με το συνδυασμό «συν∙πολις ΠΑΠΑΓΟΣ-ΧΟΛΑΡΓΟΣ» του υποψηφίου Δημάρχου, Δημήτρη Τούτουζα, ενώνει και η 33άχρονη Χολαργιώτισσα και μέλος του ΔΣ του ΔΟΠΑΠ, Δέσποινα Ζαμπούκου.\n«Η Δέσποινα Ζαμπούκου ενώνει τις δυνάμεις της με τον ΣΥΝ-ΠΟΛΙΣ.\nΗ Δέσποινα γεννήθηκε το 1986, μεγάλωσε στο Χολαργό και διαμένει στου Παπάγου. Έλκει τη καταγωγή της από την Καλαμάτα και την Τρίπολη.\nΕίναι απόφοιτος του τμήματος Πολιτικής Επιστήμης και Ιστορίας του Παντείου Πανεπιστημίου Κοινωνικών και Πολιτικών Επιστημών. Κατά τη διάρκεια των σπουδών της είχε την ευκαιρία να ασχοληθεί με θέματα των Διεθνών Σχέσεων και του Συνταγματικού Δικαίου.\nΓνωρίζει αγγλικά και ισπανικά και είναι κάτοχος πιστοποιητικού γνώσεων ασφαλιστικού διαμεσολαβητή απο τη Τράπεζα της Ελλάδος. Αυτό το καιρό πραγματοποιεί μεταπτυχιακές σπουδές στη Σχολή Κοινωνικών Επιστημών του Ελληνικού Ανοικτού Πανεπιστημίου, στο τομέα της διοίκησης επιχειρήσεων .\nΈχει εργασθεί στο Ταμείο Προνοίας Δημοσίων Υπαλλήλων του Υπουργείου Εργασίας και σε επιχείρηση οργάνωσης κοινωνικών και εταιρικών εκδηλώσεων. Από το 2009 εργάζεται σε ιδιωτική εταιρεία προώθησης και εμπορίας χημικών πρώτων υλών στη θέση της βοηθού του Διευθύνοντος Συμβούλου και συντονίστριας του τμήματος πωλήσεων.\nΤο 2014 ασχολήθηκε πρώτη φορά με τα κοινά του τόπου μας και τα τελευταία δύο χρόνια είναι μέλος του Διοικητικού Συμβουλίου του Δημοτικού Οργανισμού Πολιτισμού, Αθλητισμού και Περιβάλλοντος του Δήμου Παπάγου-Χολαργού.\nΕίναι παντρεμένη με τον εκπαιδευτικό Άκη Λίβερη και περιμένουν σύντομα το νέο μέλος της οικογένειάς τους».\nMore : «συν∙πολις ΠΑΠΑΓΟΣ-ΧΟΛΑΡΓΟΣ», Δέσποινα Ζαμπούκου, Δημήτρης Τούτουζας, Δημοτικές Εκλογές 2019


Σύνδεσμος Μικρών Οινοποιών Ελλάδος | ΧΟΡΗΓΟΙ – ZAVALOS\nΗ ΖΑΒΑΛΟΣ ΑΕ- “CARTONTEC” είναι μια ραγδαία αναπτυσσόμενη βιομηχανία, με δυναμική παρουσία στον κλάδο των χάρτινων συσκευασιών. Εξειδικεύεται στην παραγωγή κυματοειδούς χαρτονιού, χαρτοκιβωτίων, χαρτοτελάρων, καθώς και παρελκόμενων υλικών συσκευασίας.\nΟ πλήρως εκσυγχρονισμένος μηχανολογικός εξοπλισμός της επιτρέπει την παραγωγή ολοκληρωμένης γκάμας προϊόντων που περιλαμβάνει βιομηχανική συσκευασία, συσκευασία για το ράφι (Shelf Ready Packaging), ειδικές κατασκευές, βοηθητικά συσκευασίας. Ανταποκρίνεται στις απαιτήσεις της αγοράς με υψηλής ποιότητας προϊόντα, με εκτυπώσεις υψηλής αισθητικής, φιλικά προς το περιβάλλον, πλήρως ανακυκλώσιμα, ικανοποιώντας πλήθος πελατών μεταξύ άλλων και από τον κλάδο της ποτοποιίας και των τροφίμων.\nΜετρά πάνω από 30 χρόνια εμπειρίας καθώς ιδρύθηκε το 1991 από την οικογένεια Ζάβαλου με αρχική δραστηριότητα την κατασκευή παρελκόμενων υλικών συσκευασίας. Έκτοτε, ακολουθώντας τις ανάγκες της αγοράς, πραγματοποιούνται συνεχείς επενδύσεις σε εξοπλισμό, υποδομές και ανθρώπινο δυναμικό.\nΣτην ΖΑΒΑΛΟΣ ΑΕ- “CARTONTEC” στόχος μας είναι η θεμελίωση ισχυρών σχέσεων, η ευελιξία και η άμεση εξυπηρέτηση των πελατών μας, η παραγωγή προϊόντων που ανταποκρίνονται πλήρως στις ανάγκες τους.\nΘεωρώντας την επιχείρηση ως ένα συνολικό εγχείρημα, οραματιζόμαστε μια παραγωγική μονάδα πλήρως εξοπλισμένη και επανδρωμένη που λειτουργεί με γνώμονα τον σεβασμό στον άνθρωπο και το περιβάλλον και αποβλέπει στην συνεχή της βελτίωση.


Μεταμορφώστε το σπίτι σας με την Rit!-Scraps n Pieces\nΧρωματίστε τις σφραγίδες σας... Οι συλλογές scrapbooking για το καλοκαίρι 22\nΜεταμορφώστε το σπίτι σας με την Rit!\nΕίναι η εποχή που όλοι θέλουμε να προσθέσουμε χρώμα στην καθημερινότητα μας! Είτε μαζεύοντας τα σκούρα χρώματα του χειμώνα και αντικαθιστώντας τα με έντονα και φωτεινά είτε προσθέτοντας λουλούδια στο μπαλκόνι μας είτε, τέλος, αλλάζοντας διακόσμηση στο σπίτι μας!\nΓια αυτό το τελευταίο, σας έχουμε λύση! Τις βαφές Rit, με τις οποίες μπορείτε να μεταμορφώσετε απο κουρτίνες, πετσέτες μέχρι και το κάλυμα του καναπέ σας 😉\n1. Καλύμα κρεβατιού\nΘα χρειαστείτε το αγαπημένο σας χρώμα Rit All Purpose Liquid Dye - εδώ χρησιμοποιήθηκε το Petal Pink - και το ColorStay Dye Fixative.\nΒρείτε το diy εδώ.\n2. Καπέλο φωτιστικού\nΔιαλέξτε το αγαπημένο σας χρώμα Rit All Purpose Liquid Dye - εδώ χρησιμοποιήθηκε το Evening Blue - και βρείτε το diy εδώ. Εννοείται οτι μπορείτε και να βάψετε το μισό για ένα τελείως διαφορετικό αποτέλεσμα...\nΕδώ χρησιμοποιήθηκε το Coral 😍\n3. Μαξιλάρι καρέκλας\nΑπο απλά άσπρα...\nΣε ένα ουράνιο τόξο χρωμάτων!\nΔιαλέξτε τα αγαπημένα σας χρώματα απο τα Rit All Purpose Liquid Dye - εδώ χρησιμοποιήθηκαν τα Purple, Scarlet, Denim Blue,\nKelly Green, και το Lemon Yellow - και το ColorStay Dye Fixative. Το diy θα το βρείτε εδώ.\n4. Κάλυμα σκαμπό με την τεχνική Shibori\nΘα χρειαστείτε τρείς αποχρώσεις του μπλέ ή και κάποιου άλλου χρώματος Rit All Purpose Liquid Dye εαν προτιμάτε 😉 - εδώ χρησιμοποιήθηκαν τα Aquamarine, το Royal Blue και το Evening Blue - και το ColorStay Dye Fixative. Το diy θα το βρείτε εδώ.\n5. Κάλυμα καναπέ\nΊσως το αγαπημένο μου hack...💗\nΓια την συγκεκριμένη χρησιμοποιήθηκαν το Petal Pink, το Lemon Yellow και το Tan αλλά οποιοδήποτε All Purpose Liquid Dye κάνει! Θα χρειαστείτε και το ColorStay. Βρείτε το diy εδώ.\nΑυτά λοιπόν και για σήμερα! Ελπίζω να σας ενέπνευσα λίγο να προσθέσετε χρώμα στην διακόσμηση του σπιτιού σας! Εγώ πάντως σκέφτομαι σοβαρά την αλλαγή στον καναπέ, ίσως όχι ροζ αλλά η μεταμόρφωση είναι φοβερή! Εαν το αποφασίσω εννοείται οτι θα σας το δείξω!\nΜέχρι τότε, φιλιά!


Προσοχή! Εδώ δημοσιεύεται μια αυτόματη μετάφραση του User Agreement στη γλώσσα σας. Η αγγλική έκδοση της Συμφωνίας Χρήστη είναι διαθέσιμη και έχει νομική ισχύ. Μπορείτε να αλλάξετε τη γλώσσα για να διαβάσετε την αγγλική έκδοση.\n1. Ένας ιστότοπος που φιλοξενείται σε αυτόν τον τομέα παρέχει τις υπηρεσίες του σε εγγεγραμμένους χρήστες σύμφωνα με την παρούσα Συμφωνία. Σε περίπτωση διαφωνίας με οποιαδήποτε ρήτρα της παρούσας Συμφωνίας, οδηγίες ή αλλαγές, ή αν για οποιονδήποτε λόγο δεν θέλετε να συνεχίσετε να χρησιμοποιείτε αυτόν τον ιστότοπο, παρακαλούμε να αφήσετε αυτόν τον ιστότοπο.\n2. Όλες οι υπηρεσίες παρέχονται "ως έχουν". Οποιεσδήποτε αξιώσεις του χρήστη σχετικά με τη χρήση αυτής της υπηρεσίας δεν λαμβάνονται υπόψη. Δεν εγγυόμαστε την απουσία σφαλμάτων. Δεν αποζημιώνονται ζημίες.\n3. Ο ιστότοπος δεν εγγυάται αδιάλειπτη λειτουργία, δεν δίνουμε προειδοποιήσεις για τυχόν αποτυχίες ή προβλήματα.\n4. Ο ιστότοπος μπορεί ανά πάσα στιγμή να τροποποιήσει την παρούσα Συμφωνία. Αναγνωρίζετε και συμφωνείτε με αυτούς τους όρους και προϋποθέσεις. Αναλαμβάνετε την πλήρη ευθύνη για την περιοδική ανάγνωση αυτών των κανόνων. Η παρούσα συμφωνία και άλλες αρχές πολιτικής που δημοσιεύονται στον παρόντα δικτυακό τόπο παρέχουν μια πλήρη και αποκλειστική συμφωνία μεταξύ εσάς και αυτού του δικτυακού τόπου και διέπουν τη χρήση αυτών των υπηρεσιών.\n5. Επιβεβαιώνετε ότι είστε ήδη 14 ετών και έχετε όλα τα δικαιώματα (ή με τη συγκατάθεση του κηδεμόνα) για να εκπληρώσετε όλους τους όρους, τις υποχρεώσεις, τις απαιτήσεις και τις εγγυήσεις που απορρέουν από την παρούσα Συμφωνία και μπορείτε να εκπληρώσετε όλες αυτές τις προϋποθέσεις.\n6. Ο χρήστης εγγυάται την ακρίβεια των πληροφοριών που παρέχονται κατά την εγγραφή και την απουσία τυχόν αξιώσεων τρίτων.\n7. Ο χρήστης συμφωνεί να μεταφέρει τα προσωπικά του δεδομένα, τα οποία θα αποθηκευτούν μαζί μας κατά τη χρήση του ιστοτόπου μας. Οι διακομιστές αποθήκευσης προσωπικών δεδομένων μπορούν να βρίσκονται σε οποιαδήποτε χώρα, ανεξάρτητα από τη χώρα του χρήστη. Τα προσωπικά δεδομένα των Ρώσων χρηστών αποθηκεύονται στο διακομιστή στο ρωσικό κέντρο δεδομένων. Τα προσωπικά σας δεδομένα είναι τα ίδια για όλα τα έργα μας. Η τρέχουσα λίστα των έργων που εργάζονται με μια ενιαία βάση δεδομένων χρηστών είναι διαθέσιμη στη σελίδα ″Σχετικά με εμάς″. Ο κατάλογος των έργων μας μπορεί να αλλάξει.\n8. Ο χρήστης συμφωνεί ότι τα προσωπικά του δεδομένα (πλήρες όνομα και διεύθυνση ηλεκτρονικού ταχυδρομείου) μπορούν να προσπελαστούν από το χρήστη που τον κάλεσε.\n9. Η αυτο-καταχώρηση των παραπομπών από τους χρήστες, καθώς και η οικονομική αλληλεπίδραση με τις προσκληθείσες παραπομπές απαγορεύεται.\n10. Ο Χρήστης αναλαμβάνει την υποχρέωση να επιστρέψει όλα τα έξοδα και τα έξοδα που προκύπτουν από τις ενέργειές του (π.χ. αποζημίωση για οποιοδήποτε παράνομο περιεχόμενο δημοσιεύτηκε από τον χρήστη ή αποζημίωση για ζημιά που προκλήθηκε από απάτη).\n11. Ο χρήστης συμφωνεί να συμμορφώνεται με όλα τα δικαιώματα πνευματικής ιδιοκτησίας και άλλα δικαιώματα και νόμους.\n12. Εάν οι διατάξεις της παρούσας συμφωνίας είναι ασαφείς ή αόριστες, αυτό ερμηνεύεται αποκλειστικά υπέρ του τόπου. Σε περίπτωση αμφιβολιών ή διαφωνιών, ο χρήστης αναλαμβάνει να λάβει διευκρινίσεις επικοινωνώντας με την νομική υπηρεσία μας.\n13. Ο ιστότοπος διατηρεί το δικαίωμα να αρνηθεί την παροχή υπηρεσιών σε οποιονδήποτε χρήστη μονομερώς, χωρίς να εξηγεί τους λόγους.\n14. Η τήρηση όλων των οδηγιών που δημοσιεύονται στις λειτουργικές σελίδες αυτού του ιστότοπου είναι υποχρεωτική!\n15. Ο χρήστης συμφωνεί να μην καταφύγει σε μεθόδους που παρακάμπτουν ή παραβιάζουν τις οδηγίες του ιστότοπού μας.\n16. Η υπηρεσία μας μπορεί να χρεώσει επιπλέον χρεώσεις για τις ακόλουθες υπηρεσίες:\nΜετάφραση δημοσιεύσεων σε άλλες γλώσσες.\nΚοινοτικές υπηρεσίες προώθησης στο κοινωνικό μας δίκτυο.\n17. Η πολιτική απορρήτου αποτελεί αναπόσπαστο μέρος της Συμφωνίας Χρήσης και δεν μπορεί να εξεταστεί χωριστά. Κάντε κλικ εδώ για να διαβάσετε την πολιτική Απορρήτου.


SKIL Masters 1612 MA Αναδευτήρας\nΙσχυρός αναδευτήρας με κιβώτιο δύο ταχυτήτων\nΤο SKIL Masters 1612 είναι ένας ισχυρός αναδευτήρας, παραδίδεται σε ανθεκτική τσάντα SKIL Masters με στήριγμα εργαλείου και ένα υψηλής ποιότητας εξάρτημα ανάδευσης γενικής χρήσης 140 mm. Ένα καλώδιο 4 μέτρων εξασφαλίζει ελευθερία κίνησης. Ο ισχυρός αναδευτήρας 1.200 W με κιβώτιο δύο ταχυτήτων έχει μέγιστη ικανότητα ανάδευσης 40 kg και είναι ιδανικός για την ανάδευση υλικών, όπως κονιάματα, μπογιά και κόλλες. Το εργαλείο έχει μεταβλητή ταχύτητα και προεπιλογή ταχύτητας, καθιστώντας απλή την προσαρμογή της ταχύτητας. Μπορείτε να κλειδώσετε τη σκανδάλη για παρατεταμένες εργασίες. Ο αναδευτήρας διαθέτει στιβαρό κιβώτιο μετάδοσης για μέγιστη απόδοση ροπής στρέψης και αλουμινένιο περίβλημα κιβωτίου για αυξημένη αντοχή. Η βάση του αναδευτήρα - με αντιολισθητική επιφάνεια στήριξης για άνετο και ασφαλή έλεγχο - σας επιτρέπει να εναποθέσετε άνετα το εργαλείο. Η αλλαγή και η ασφάλιση των στάνταρ εξαρτημάτων γίνεται εύκολα, χάρη στη βιομηχανική στάνταρ σύνδεση εξαρτήματος M14.\nΜέγιστη ροπή: 60 Nm\nΑξιολογείτε το/τη:SKIL Masters 1612 MA Αναδευτήρας\nΥφασμάτινη τσάντα Εξάρτημα ανάδευσης 140 mm Λαβή υποστήριξης Κλειδιά\nΑριθμός μοντέλου: F0151612MA


Rosenheim Herbsfest 2011 ~ μπυραματισμοί\n7.9.11 by Weissman\n1861-2011 … 150 χρονια παραδοσης στριμωγμένα σ’ένα ποτηρι Festbier ...\nΛετε να χωρανε? Θα το μαθουμε πιστευω μεχρι να ολοκληρωθει αυτή η αναφορα…\nΑλλα ας παρουμε τα πραματα με την σειρα ...\nΤα φεστιβαλ μπυρας ανεκαθεν αποτελουσαν προκληση για τους απανταχου ζυθοφιλους. Ισως να είμαστε κ μεις καποιοι από αυτους που σεβόμενοι τους εαυτους μας επιδιωκουμε να παρευρισκομαστε σε οσο το δυνατον περισσοτερα.\nΈνα από αυτά που παντα ηθελα να δω ηταν το Rosenheim Herbsfest που λαμβάνει χωρα στην ομωνυμη πολη της Βαυαριας κάθε χρονο στα τελη Αυγουστου.\nΦετος είναι μεταξυ 26/08/2011 και 11/09/2011\nΦετος μετρα 150 χρονια ζωης κ τα περισσοτερα από αυτά δυο ζυθοποιιες –που εδρευουν εκει- αποτελουν τους βασικους μετοχους. Προκειται γα την AuerBrau κ την Flotzinger Brau.\nΜπορει να ζει στην σκια του διασημου Oktoberfest αλλα πιστεψτε με δεν εχει τιποτα να ζηλεψει από αυτό.\nΑντιθετως, καθοτι μικροτερο είναι πιο ανθρωπινο,πιο παραδοσιακο,πιο αυθεντικο θα ελεγε κανεις καθως βρισκομαστε στον νοτο της Βαυαριας κι κει οι ντοπιοι δεν κανουν εκπτώσεις σε ό,τι αφορα την παραδοση,τα ηθη κ εθιμα !\nΠρωινο ξυπνημα λοιπον,ένα γερο πρωινο γευμα επισης για να παρουμε δυναμεις κ βουρ για το σταθμο του προαστιακου που θα επιβιβαζόμαστε στο τρενακι με κατευθηνση από Μοναχο για Ροζενχαιμ.\nΟμορφη η διαδρομη ως εκει,μεσα από πρασινα λιβαδια κ δασωδεις λοφους,μεσα από γραφικα χωρια κ πολλους ποταμους.Τι να πρωτοδεί το ματι του ταξιδιωτη..?\nΜετα από 1 ωρα περιπου ειμαστε στον προορισμο μας κ το πρωτο που αντικρυζουμε είναι η ζυθοποιια του Αγριόγαλου γνωστοτερου ως AuerBrau που βρισκεται από το 1889 στο ιδιο ακριβως στρατηγικό σημειο.\nΑποτείνουμε φορο τιμης κ συνεχιζουμε περπατωνας για το κεντρο της ομορφης κωμόπολης.Παντου υπαρχει χαρα,παντου κινηση κ ζωη.Ολα δειχνουν πως κατι συμβαινει εδώ,κατι που για τους ντοπιους εχει μεγαλη αξια!\nΑκομα κ οι βιτρινες των φαρμακειων δειχνουν προς αυτή την κατευθηνση.\nΛετε τελικα η μπυρα να είναι το γιατρικο του μελλοντος ...? Γιατι όχι? Εμεις (οι μπυραματιστες) αλλωστε το ξερουμε από καιρο.\nΠεραπαταμε λοιπον στον πεντακαθαρο πεζοδρομο χαζευντας κάθε ατραξιον που συναντουμε κ ταυτοχρονα "ελεγχουμε" τις ταμπελες των καταστηματων εστιασης για την διαθεσιμοτητα τους σε υγρο σιταρι.\nΣυντομα απαντουμε το ενα από τα 2 επισημα καταστηματα της Flotzinger Brau,χωρις να διστασουμε λεπτο κανουμε μια σταση για ένα δροσερο ποτηρι βαρελισια 1543.\nΟμορφο καλαισθητο κ πεντακαθαρο το εστιατοριο/μπυραρια. Ενας ιδανικος χωρος για να απολαυσει κανεις την μπυρα του.\nΤελικα τα ποτηρια εγιναν 3-4 αλλα η χαρα να πινεις βαρελι τις μπυρες που με τοσο κοπο παραγγελνεις διαδυκτιακα δεν περιγραφεται…!\nΞεδιψασμενοι πλεον συνεχιζουμε για την εισοδο του φεστιβαλ η οποια σαφως κ είναι ΔΩΡΕΑΝ!!\nΟ χορος τεραστιος με σημεια ποικιλου ενδιαφεροντος τα οποια αρμοζουν σε τετοιες εκδηλωσεις. Λουνα παρκ,τρενακια,εδεσματα,ζαχαρωτα κ δυο μεγαλες τεντες ετοιμες να στεγασουν κάθε "ανήσυχο ποτηρι"…\nΑφου χαζεψαμε κ γιναμε για λιγακι παιδια θυμηθηκαμε τον σκοπο της επισκεψης μας κ εισβαλαμε στην πρωτη τεντα που ειδαμε,της AuerBrau.\nΕκατονταδες κοσμος να καθεται στους παγκους τοσο εξω οσο κ μεσα,ορχηστρα να παιανιζει Βαυαρικους ρυθμους κ αμετρητες σερβιτορες ντυμενες με τα γνωστα μας Dirndl να σερβιρουν τους διψασμενους επισκεπτες.\nΟι φωτογραφίες νομιζω μιλανε καλυτερα.\nΚαι επειδη πρεπει να πουμε κ για το κοστος θ’αναφερω απλα ότι ένα μισολιτρο ποτηρι Festbier κοστιζε 3,70 ευρω.\nΟ πρωτος στοχος επιτευχθει κ σειρα εχει η επομενη τεντα,αυτή της Flotzinger.\nΜαθαμε αργοτερα πως είναι μια από τις μεγαλυτερες της Βαυαριας κ ισως αναμεσα στις 2 πρωτες συμπεριλαμβανομένων κ αυτων του Oktoberfest.\nΒεβαια δεν είναι τυχαιο καθως οι ντοποι προτιμουν περισσοτερο την Flotzinger για δυο λογους.\nα) γιατι εχει ομολογουμένως καλυτερη Festbier\nβ) γιατι είναι ακομα σε χερια δικα τους σε αντιθεση με την AuerBrau που ανηκει από το 1996 στον ομιλο Paulaner.\nΕιδατε,παντου υπαρχουν παρασκηνια…\nΣ’αυτην όμως δεν πηγαμε μονοι μας,ειμασταν επισημοι καλεσμενοι με τραπεζι κλεισμενο κ θεσεις για εμας από ημερες πριν.\nΠως? Μα χαρη στον αξιαγαπητο Thomas που ειχε φροντισει. Ειναι ο κυριος από τον οποιο παραγγελνω μπυρες κ διαττηρει επιχειρηση εμποριας αλκολουχων ποτων στο Ροζενχαιμ.\nΤον ειχα ενημερωσει για την επισκεψη μου κ τα υπολοιπα ηταν θεμα μερικων emails !\nΕξαιρετικος ανθρωπος,φινος χαρακτηρας μας κερασε αφθονη επετειακή μπυρα κ συζητησαμε αρκετα περι ζυθου.\nΠτυχιουχος Σομελιε αποφασισε να κανει δικη του δουλεια κ φαινεται να εχει δικαιωθει για την επιλογη του.\nΗταν δε χαρουμενος κ μας γνωρισε σε οποιον συναντουσαμε καθως ηταν τιμη γι’ αυτον να εχει εκει πελατες (εστω κ μικρου μεγεθους) από άλλη χωρα. Μας αποκαλυψε επισης ότι μαζι με έναν Σουηδο αποτελουμε τους μοναδικους πελατες του εκτος συνορων.\nΗ ωρα περασε ευχαριστα οσο ποτε άλλοτε κ ειχε νυχτωσει,επρεπε λοιπον να παρουμε το τρενακι της επιστροφης για το Μοναχο που μεναμε.\nΗπιαμε μερικες τελευταιες γουλιες ποιοτικο ζυθο,χαιρετισαμε τον φιλο μας πια Thomas,του υποσχεθηκαμε αμεσα μπουκαλι με ουζο αριστης ποιοτητας κ αφου τον προσκαλεσαμε να ερθει στην Ελλαδα ανανεωσαμε το ραντεβού μας για το μελλον.\nΝυσταγμενοι πια μα γεματοι εικονες -που μεχρι χθες ηταν επιθυμιες- φτασαμε στο ξενοδοχειο!\nΤι να πεις κ για ποιον λογο? ηταν περιττο.\nΕνα ονειρο ελαβε τελος πριν τα βλεφαρα σκεπασουν ηρεμα τα χορτασμενα μας ματια.\nPosted in Γερμανία, Γερμανικές μπύρες, Φεστιβάλ, Auerbrau, Weizen / 5 comments / Edit\nChalice 8 Σεπτεμβρίου 2011 - 8:20 π.μ.\nΠολύ όμορφο το ρεπορτάζ απ' το Rosenheim φίλτατε Weissman. Πάντα τέτοια, γιατί όπως σωστά έγραψες, "τα φεστιβαλ μπυρας ανεκαθεν αποτελουσαν προκληση για τους απανταχου ζυθοφιλους"\nΜας πέρασες χρώματα κι αρώματα απ' το διάσημο αυτό φεστιβάλ, ίσα ίσα για να ζηλέψουμε και να σηκωθούμε να πάμε ευθύς στη δική μας καρικατούρα μπυροφεστιβάλ στο ΣΕΦ... Συγκρατούμαστε όμως :P\nBeeRocker 8 Σεπτεμβρίου 2011 - 12:08 μ.μ.\nΜπραβο Γιωργαρε ... μας έκανες και ζηλέψαμε. Τα περάσατε πολύ άσχημα φαντάζομαι .... τσακίσατε κατι παλιόμπυρες και κατι παλιοσαλάμια .... ΧΑΛΙΑ.\nΕλπιζω και του χρονου να τα περάσετε ακομα πιο χάλια. :D\nPunk-Rebus 8 Σεπτεμβρίου 2011 - 11:09 μ.μ.\nΩραία εμπειρία Γιώργο, μπράβο. Whose's next? Μονκ και Ροκάς νομίζω; Keep walking... και ο καιρός γαρ εγγύς για το one giant leap από κάποιον μπιραματιστή...\nDokimos 9 Σεπτεμβρίου 2011 - 4:45 μ.μ.\nWraios o Weissman! Poly omorfo kai auto to festibal mpyras, fainetai sthn perigrafh sou poso to efharistithikes! Pera apo thn adiamfisbhthth agaph sou gia th mpyra, apolambanw na diabazw gia thn agaph pou trefeis sth germanikh exoxh! :)\nHsyxia den exoun oi Beeramatistes pantws, enas epistrefei, dyo feugoun!!\nMixos 12 Σεπτεμβρίου 2011 - 9:31 μ.μ.\nΤα "όνειρα" των ανθρώπων και η εκπλήρωσή τους είναι αυτά που στην ουσία αποτελούν και τον λόγο ύπαρξής μας, το μόνο λόγο που μπορούμε και αντέχουμε και βασταμε σε κάθε αντιξοότητα που μας προκύπτει !! Βαστάμε ... για να μπορέσουμε να εκπληρώσουμε κάποια στιγμή τα όνειρά μας! Αν καταφέρουμε να το πετύχουμε εντελώς .. είναι αλλη ιστορία, αλλά σίγουρα αυτή και μόνο η ιδέα μας κραταει ΖΩΝΤΑΝΟΥΣ και όχι απλα ζωντανους!\nΜεγάλο όνειρο εκπληρώθηκε Γιώργαρε για σένα και εύχομαι ολόψυχα όχι μόνο να συνεχίζεις να ονειρεύεσαι, αλλά να πετύχεις και το απόλυτο ως προς την εκπλήρωσή αυτών των ονείρων!\nΑπό εκεί που ξεκίνησαν όλα λοιπόν ... και φυσικά εκεί που θα συνεχίσουν να υπάρχουν όλα και να διανθίζονται ολο και περισσότερο !! Υπεροχη εμπειρία ....\nΑν ερχόταν και ο Σουηδός θα είχατε δέσει! Το team θα ήταν πλήρες !!! χεχεχεχε!\nDokimos :: 1 επιστρέφει .... 4 φεύγουν, όχι δυο!\n2 στο De molen, 1 στη Στοκχόλμη για το beer and whisky festival και η αφεντιά μου στη Στουτγκάρδη για να βιώσω μια "παραλλαγή" του Μοναχικού Oktoberfest και σε αυτή την πόλη!\nΚαι όλα αυτά μέχρι το τέλος του μήνα!! Ο Οκτώβριος αναμένεται επομένως γεμάτος μπυρορεπορτάζ, μόλις επιστρεψουμε όλοι!!\nΜετά το δικό σου στο Λονδίνο και του Γιώργη παντού και τα πάντα όλα στο Μόναχο... θα καταθέσουμε και οι υπόλοιποι τη δική μας εμπειρία από εκεί που θα βρεθούμε !!


Ώρα για σοβαρότητα - Viannitika.gr\nΟι τελευταίες εξελίξεις με το κλείσιμο δύο τμημάτων σε σχολεία του Δήμου Βιάννου, έρχονται ως υπενθύμιση για το γεγονός ότι ο κίνδυνος του κορονοϊού παραμένει... εδώ.\nΤο εμβολιαστικό πρόγραμμα βρίσκεται σε εξέλιξη, χωρίς ωστόσο να παρατηρούνται οι ρυθμοί που αναμένονταν στο Δήμο Βιάννου, ενώ και τα μέτρα προστασίας σε πολλές περιπτώσεις απουσιάζουν εντελώς, αυξάνοντας τον κίνδυνο για την εμφάνιση κρουσμάτων στην κοινότητας Βιάννου.\nΓια το θέμα μίλησε στο viannitika.gr, ο ιατρός του Κέντρου Υγείας και Δημοτικός Σύμβουλος, Αλέξανδρος Γρυλιωνάκης, ο οποίος υπογράμμισε ότι τα μέτρα πρέπει να συνεχίσουν να τηρούνται στο απαράβατο, να διατηρήσει ο κόσμος την ψυχραιμία του, ενώ κομβικό συστατικό για την προστασία των πολιτών και ο εμβολιασμός.\n«Είναι σημαντικό να διατηρήσουμε την ψυχραιμία μας. Δεν εφησυχάζουμε αλλά συνεχίζουμε να προστατευόμαστε. Όσοι έχουν βρεθεί θετικοί μέχρι στιγμής ακολουθούν συγκεκριμένες οδηγίες, ενώ ελέγχονται και οι επαφές τους. Όμως θέλω να απευθύνω ‘’έκκληση’’ προς τους δημότες να ακολουθούν τα μέτρα, να φορούν μάσκα, να διατηρούν αποστάσεις και φυσικά να εμβολιάζονται».


Μύθος ή αλήθεια: Το καπέλο είναι απαραίτητο στο κρύο • Ιατρικά Νέα\nHome / Υγεία / Πρόληψη / Μύθος ή αλήθεια: Το καπέλο είναι απαραίτητο στο κρύο\nIatrika Nea 27 Ιαν 2017\tΠρόληψη, Συμβουλές\nΗ απάντηση εξαρτάται από τα υπόλοιπα ρούχα που φοράμε. Αν χορεύει κάποιος γυμνός στο χιόνι φορώντας ένα καπέλο, όπως εξηγεί ο Maynard στο παρακάτω βίντεο, το καπέλο δεν κάνει μεγάλη διαφορά! Αν όμως είστε καλά ντυμένοι και δεν φοράτε καπέλο; Τότε αυτό σημαίνει πως το 90% του σώματός σας δεν χάνει ιδιαίτερη θερμότητα – το κεφάλι σας όμως είναι το σημείο από το οποίο θα δραπετεύσει ένα μέρος της θερμότητάς σας με αποτέλεσμα να κρυώνετε περισσότερο. Και προφανώς, το καπέλο είναι πιο απαραίτητο τις κρύες μέρες στους άντρες με λίγα ή καθόλου μαλλιά αφού στις γυναίκες τα πλούσια μαλλιά λειτουργούν ως μια επιπλέον προστασία.\nΩστόσο, όπως το θέτει ο καθηγητής: Τι συμβαίνει αν κάποιος χορεύει γυμνός στο χιόνι αλλά φοράει καπέλο; Τον προστατεύει το καπέλο; Η απάντηση του καθηγητή Andrew Maynard στο παρακάτω βιντεάκι!\nθερμότητα καπέλο χιόνι\t2017-01-27\nΕτικέτεςθερμότητα καπέλο χιόνι\nΠροηγούμενο Eκρηκτική αύξηση στα ποσοστά γεννήσεων παιδιών με αυτισμό\nΕπόμενο Επιστημονική Ημερίδα με θέμα: «Σακχαρώδης Διαβήτης: Ένα Σύγχρονο Πρόβλημα Υγείας»


Θέλει Κυργιάκο και Τζαβέλλα ο πρίγκιπας! - Onsports.gr\nOnsports Team\t21 Οκτωβρίου 2011, 01:58\nΘέλει Κυργιάκο και Τζαβέλλα ο πρίγκιπας!\nΤη μεταγραφική ενίσχυση του Παναθηναϊκού μέσω… μετάγγισης ελληνικού αίματος επιθυμεί ο πρίγκιπας Σουλτάν Αλ Σαούντ ο οποίος φέρεται να έχει βάλει στο… μάτι τους Σωτήρη Κυργιάκο και Γιώργο Τζαβέλλα, εφόσον αποκτήσει το πλειοψηφικό πακέτο της ΠΑΕ Παναθηναϊκός.\nΣύμφωνα με πληροφορίες που μετέδωσε η τηλεόραση του «ANT1», ο Σαουδάραβας έχει στο μεταγραφικό του στόχαστρο τέσσερις ποδοσφαιριστές, εξετάζοντας την περίπτωση επιστροφής του 32χρονου κεντρικού αμυντικού της Βόλφσμπουργκ (ο οποίος ωστόσο αξίζει να σημειωθεί πως δεν πήρε και το πιο… βελούδινο διαζύγιο με τους «πράσινους»), την ίδια ώρα που η υπόθεση του Τζαβέλλα της Άιντραχτ είναι σε πιο προχωρημένο στάδιο καθώς έχουν πραγματοποιηθεί και οι πρώτες διερευνητικές επαφές!\nΓια να δρομολογηθούν ωστόσο οι όποιες οριστικές εξελίξεις στα μεταγραφικά, πρέπει πρώτα να υπάρξει αίσια κατάληξη στο deal του πρίγκιπα με τον Γιάννη Βαρδινογιάννη, οπότε όπως είναι εύκολα κατανοητό, ο δρόμος ακόμα είναι μακρύς.


Gabriele Basilico - Photologio\nΘεόδωρος Στίγκας 9 Δεκ 2018 Μεγάλοι Φωτογράφοι\nΉταν αναμφισβήτητα ο καλύτερος διεθνώς γνωστός φωτογράφος αστικών τοπίων: Από τα πρώτα του έργα που τεκμηριώνουν την ακτογραμμή της Γαλλίας και τα ερείπια της Βηρυτού μετά τον εμφύλιο πόλεμο της δεκαετίας του ’80, μέχρι τα πορτρέτα της Σαγκάης, της Κωνσταντινούπολης, της Μόσχας και του Ρίο ντε Τζανέιρο μέχρι τις εικόνες πρώην βιομηχανικών εργοστασίων που τώρα καταστράφηκαν και εγκαταλείφθηκαν. Παντού η αδυσώπητη αποσύνθεση της παλιάς και της αναδυόμενης νέας μεγαλούπολης.\nΓεννημένος στο Μιλάνο, ο Βasilico σπούδασε αρχιτέκτονας και αποφοίτησε από το Πολυτεχνείο του Μιλάνου το 1973. Η αρχιτεκτονική καθόρισε το έργο του καθ ‘όλη τη διάρκεια της ζωής του.\nΣύμφωνα με τον φωτογράφο και συγγραφέα Italo Zannier, η θέση του Basilico στην ιταλική φωτογραφία του 20ού αιώνα ήταν εξασφαλισμένη από το ύφος της «εξειδίκευσης της δεκαετίας του 1930», από την «ελεγχόμενη και γνωστή μεταφυσική του ένταση» και από την επιτυχία του «συνδυάζοντας μια μεταμοντερνιστική γεύση για την περιφερειακή αρχιτεκτονική αρχαιολογική προσέγγιση … τεκμηριωμένη σε ένα έντονο σκούρο χρώμα». Παρόλο που ο Basilico πρόσφατα διερεύνησε την έγχρωμη και την ψηφιακή φωτογραφία, το δια βίου του πάθος ήταν για τις δυσοίωνες αποχρώσεις του μαύρου και του λευκού και τη χρήση κλασικών φωτογραφικών μηχανών, ιδιαίτερα του Rolleiflex μεγάλου μεγέθους. Κατά καιρούς, θα χρησιμοποιεί ένα ακόμα μεγαλύτερο τρίποδο και τεχνική μαύρου πανιού.\nΗ Ιταλία ενέπνευσε το portfolio του. Η πρώτη μεγάλη έκθεση του, που πραγματοποιήθηκε στο Μιλάνο, παρουσίασε “πορτρέτα” εργοστασίων – όχι των εργαζομένων, αλλά των κτιρίων. H δουλειά αυτή αντιπροσώπευε τρία χρόνια εργασίας που διεξήχθη μεταξύ 1978 και 1980. Στη συνέχεια ανέλαβε ένα έργο που τεκμηριώνει τη νεωτεριστική αρχιτεκτονική στο Μιλάνο, επιδιώκοντας να δώσει την εντύπωση στις φωτογραφίες ότι ο χρόνος είχε είχε ανασταλεί. Αυτό επιτεύχθηκε, εξήγησε, μέσω του φωτισμού και της απουσίας κυκλοφορίας.\nΜε εντολή της φωτογραφικής αποστολής της Γαλλικής Κυβέρνησης για το έργο Bord de Mer, δημιούργησε μια φωτογραφική μελέτη κυρίως για τις νορμανδικές θάλασσες, το σημείο όπου η γη και η θάλασσα συγχωνεύονται, σχεδόν χωρίς σύνορα, σε μια ζοφερή διάχυση σχεδόν αποκαλυπτική. Κατά τη διάρκεια του δεύτερου μισού της δεκαετίας του ’80 εξερευνούσε την Ευρώπη μέσω των πόλεων της (Τεργέστη, Αμβέρσα, Γενεύη, Ρότερνταμ, Αμβούργο, Βίγκο). Το μάτι του κινείτο πάντα από το κέντρο στην περιφέρεια.\nΤο 1990, ο Βasilico πήγε στο Βερολίνο για να τεκμηριώσει τις συνέπειες της πτώσης του τείχους: οι ακανόνιστες, φθίνουσες μεγάλες λεωφόρους της ανατολικής ζώνης ήταν τέλεια προσαρμοσμένες στο μάτι του για τα λείψανα εγκαταλείψεως. Το 1991, αποδέχτηκε μια πρόταση για να τεκμηριώσει τη Βηρυτό μετά τον δεκαπεντάχρονο εμφύλιο πόλεμο του Λιβάνου. Η ζοφερή διατύπωση των αλεξίπτωτων, γεμάτων σφαίρες συλλήφθηκαν μόνο με το διαθέσιμο φως. Η αίσθηση της κλίμακας και της απουσίας του Βasilico ήταν μοναδική σε αυτό το ομαδικό πρόγραμμα, το οποίο χρηματοδοτήθηκε από το ίδρυμα του Rafik Hariri , τον πρωθυπουργό του Λιβάνου που δολοφονήθηκε το 2005, συμπεριλαμβανομένων των έργων του Josef Koudelka, του René Burri, του Raymond Depardon, του Robert Frank και του Fouad Elkoury.\nΟ Βasilico, ο οποίος αργότερα επέστρεψε στη Βηρυτό, έγραψε στην πρώτη του επίσκεψη: «Δεν υπήρχαν σχεδόν καθόλου λαμπτήρες δρόμου και τα κτίρια έμοιαζαν με φαντάσματα, ο μόνος θόρυβος ήταν αυτός των γεννητριών ηλεκτρικής ενέργειας». Αργότερα κατέληξε στο συμπέρασμα: «Μου φάνηκε ότι μερικοί άνθρωποι μόλις είχαν φύγει και άλλοι ήταν έτοιμοι να επιστρέψουν. Συνολικά, η κατάσταση φαινόταν σχεδόν φυσιολογική – η πόλη είχε μόλις εισέλθει σε μακρά περίοδο αναμονής».\nΓια τα επόμενα 20 χρόνια, συνέχισε να επικεντρώνεται στις ευρωπαϊκές πόλεις ως βιομηχανικά κέντρα σε περιόδους βίας και εξάρθρωσης και σε θέματα κατάρρευσης και αποσύνθεσης. Τα τελευταία φωτογραφικά έργα του είναι: το Silicon Valley, το οποίο ανατέθηκε από το Μουσείο Σύγχρονης Τέχνης στο Σαν Φρανσίσκο, Ρομά 2007. Κάθετη Μόσχα , μια φωτογραφική έρευνα για το αστικό τοπίο της Μόσχας που έχει ληφθεί από την κορυφή των επτά ουρανοξυστών του Στάλιν. Κωνσταντινούπολη 05.010, Σαγκάη 2010, Βηρυτό 2011 και Ρίο ντε Τζανέιρο 2011. Υπήρξαν επίσης περιστασιακές μετατοπίσεις της φωτογραφικής του κλίμακας σε μελέτες επίπλων και σκαλοπατιών, δοκών και σκαλοπατιών, άξια του Eugène Atget.\nΣυνέχισε να εργάζεται μέχρι το θάνατό του: κατά τη διάρκεια της καριέρας του, υπήρχαν περισσότερες από 100 ομαδικές και 50 ατομικές εκθέσεις, με σημαντική αναδρομική έκθεση στο Galleria Civica d’Arte Moderna, στο Τορίνο το 2001. Ο μελετητής και επιμελητής Francesco Bonami δήλωσε, στα αστικά τοπία του, ο Βasilico ήταν «σαν ένας γιατρός που εξέταζε έναν ασθενή που επιβίωσε μια θανατηφόρα ασθένεια. Παρατήρησε την καταστροφή και ταυτόχρονα αναγνώρισε τις απίστευτες δυνατότητες που προσφέρει η επιβίωση».


Ο τυφώνας Ίρμα έφτασε στη Φλόριντα με ανέμους 210 χιλιομέτρων την ώρα | Τι λες τώρα;\nHome \_ #blackfriday \_ διεθνή \_ Ο τυφώνας Ίρμα έφτασε στη Φλόριντα με ανέμους 210 χιλιομέτρων την ώρα\nΤι λες τώρα; Σεπτέμβριος 10, 2017 2:00 ΜΜ\nΟ κυκλώνας Ίρμα έφτασε την Φλόριντα, ενώ κινείται με ταχύτητα ανέμων 210 χλμ. την ώρα, σύμφωνα με τα στοιχεία του ειδικού μετεωρολογικού κέντρου στις ΗΠΑ (NHC).\nΕνισχυμένος εκ νέου πλησιάζει τις ακτές. Από την κατηγορία 3 αναβαθμίστηκε και πάλι σε κυκλώνα κατηγορίας 4 και αναμένεται να πλήξει τα νησιά Κι Γουέστ και τα ηπειρωτικά τις επόμενες ώστε με ισχυρούς ανέμους και σφοδρές βροχοπτώσεις.\nΙσχυροί άνεμοι έχουν ήδη ξεκινήσει εδώ και ώρες να πλήττουν το Κι Γουέστ. Η στάθμη των υδάτων έχει ανέβει τουλάχιστον 50 εκατ. πάνω από το κανονικό. Στο Μαϊάμι έχει επιβληθεί απαγόρευση κυκλοφορίας μέχρι τις 19:00.\nΠερίπου 280.000 καταναλωτές στην Φλόριντα δεν έχουν ηλεκτρικό ρεύμα, ανακοίνωσαν οι αρμόδιες υπηρεσίες. Οι 29.000 από αυτούς βρίσκονται στα νησιά Κις. Σε επιφυλακή για τον κυκλώνα έχουν τεθεί ακόμα το μεγαλύτερο μέρος της Τζόρτζια, ανάμεσα τους και η Ατλάντα.


Home » Τελευταία άρθρα ειδήσεων » Διεθνείς ειδήσεις » Αμερικανικές ειδήσεις » Σεισμός στην Καλιφόρνια Νεβάδα: 5.9\nBreaking Travel News • Νέα • Ταξιδιωτικά Νέα • Αμερικανικές ειδήσεις\nΈνας ισχυρός σεισμός 5.9 στην κλίμακα καταγράφηκε στις 3.52 μ.μ. στη Νεβάδα, κοντά στην Καλιφόρνια State Line onSmith Valley.\nΈνας σεισμός 5.9 μετρήθηκε στη Smith Valley, Νεβάδα, στην Καλιφόρνια, στη γραμμή της Πολιτείας της Νεβάδας στις 3:49 μ.μ. Pacific TIme την Πέμπτη.\nΟ σεισμός έγινε αισθητός στο Ρίνο, στο Carson City και στο Stockton.\nΔεν αναμένονται μεγάλες ζημιές ή τραυματισμοί λόγω της απομακρυσμένης θέσης του σεισμού.\nΤο Smith Valley είναι ένας τόπος απογραφής στην περιοχή Lyon County, Νεβάδα, Ηνωμένες Πολιτείες. Ο πληθυσμός ήταν 1,603 στην απογραφή του 2010.\nΝομός Μονο είναι μια κομητεία που βρίσκεται στο ανατολικό-κεντρικό τμήμα της πολιτείας της Καλιφόρνια των ΗΠΑ. Από την απογραφή του 2010, ο πληθυσμός ήταν 14,202. καθιστώντας το το πέμπτο λιγότερο πυκνοκατοικημένο νομό στην Καλιφόρνια. Η έδρα του νομού είναι το Μπρίτζπορτ\n8 Ιουλίου 2021 σεισμός ήταν στα σύνορα μεταξύ των δύο κομητειών. Το βάθος που μετρήθηκε ήταν 61 μίλια.


Σία Αναγνωστοπούλου στην «Α» / Όσο παραμένει στη θέση της η Μενδώνη τόσο εκτίθεται ο πρωθυπουργός | Αυγή\nΣία Αναγνωστοπούλου στην «Α» / Όσο παραμένει στη θέση της η Μενδώνη τόσο εκτίθεται ο πρωθυπουργός\nΗ συγκεκριμένη υπουργός Πολιτισμού οφείλει να παραιτηθεί για λόγους πολιτικής ευθύνης και συγκάλυψης στην υπόθεση Λιγνάδη\n«Όσο παραμένει στη θέση της η κυρία Μενδώνη τόσο εκτίθεται ο πρωθυπουργός. Εκτός από την πολιτική ευθύνη που φέρει, ως επιτελάρχης, για τον διορισμό Λιγνάδη, εξακολουθεί συνειδητά να μένει στο κάδρο της πολιτικής ευθύνης για συγκάλυψη της υπόθεσης» λέει η Σία Αναγνωστοπούλου. Σχολιάζοντας τις τελευταίες εξελίξεις στην υπόθεση Λιγνάδη, που συγκλονίζουν τον πολιτικό και καλλιτεχνικό κόσμο αλλά και την κοινωνία, η τομεάρχης Πολιτισμού του ΣΥΡΙΖΑ χαρακτηρίζει «persona non grata” την υπουργό Πολιτισμού Λίνα Μενδώνη, επισημαίνει ότι «οφείλει να παραιτηθεί» και μαζί της να παραιτηθεί όλη η πολιτική ηγεσία του ΥΠΠΟΑ, «διαφορετικά φέρει ευθύνη για τη συγκάλυψη».\nΚαθώς η υπόθεση εξελίσσεται σε πολιτική κρίση για την κυβέρνηση, η Σία Αναγνωστοπούλου επισημαίνει ότι «η υπόθεση Λιγνάδη ανεδειξε την παταγώδη αποτυχία, αν όχι την κατάρρευση του επιτελικού κράτους», υπογραμμίζοντας ότι «όταν οι θεσμοί της Δημοκρατίας υποστέλλονται, τότε οι μηχανισμοί της αδιαφάνειας εκτρέφουν όλα τα τέρατα».\nΠροσθέτει δε ότι «η υπόθεση Λιγνάδη είναι πάρα πολύ σοβαρή για τα ανθρώπινα δικαιώματα, για το κράτος δικαίου, για τη δημοκρατία την ίδια. Η οποιαδήποτε προσπάθεια εκχυδαϊσμού σπιλώνει την ίδια τη δημοκρατία».\nΖούμε μια πρωτόγνωρη κατάσταση στον πολιτισμό, τις τελευταίες ημέρες. Πώς σχολιάζετε τα τελευταία γεγονότα;\nΗ κατάσταση στον πολιτισμό είναι ένας αγώνας ανάμεσα στο φως και το σκοτάδι. Μια παλιά αντίληψη, καλά όμως εμπεδωμένη και προστατευμένη από πολιτική εξουσία, επιχειρηματικά συμφέρονται κ.λπ., νόμιζε ότι είναι άτρωτη. Το φως όμως του πολιτισμού διεκδικεί αυτό που είναι πάντα ο πολιτισμός και θα λάμψει όσο και να προσπαθήσουν να το σκιάσουν. Το φως του πολιτισμού, όπως και σε άλλες δύσκολες στιγμές της Ιστορίας αυτού του τόπου, είναι στην πρωτοπορία.\nΜετά και τη σύλληψη του πρώην διευθυντή του Εθνικού Θεάτρου με κατηγορίες κακουργηματικού χαρακτήρα για κατ’ εξακολούθηση βιασμούς, που στην κοινή συνείδηση έχουν βαριά ηθική απαξία, πόσο έκθετη είναι η κυβέρνηση;\nΗ υπόθεση Λιγνάδη έχει πάρει τον δρόμο της Δικαιοσύνης. Όμως η κυβέρνηση είναι έκθετη γιατί δεν ανέλαβε την πολιτική ευθύνη των επιλογών της, δεν υπερασπίστηκε το δημόσιο συμφέρον, δεν έφτιαξε δίχτυ προστασίας στους πιο αδύναμους, δηλαδή τα θύματα, και κυρίως δεν έδειξε πολιτισμική και κοινωνική ευαισθησία. Αντί να ρίξει άπλετο φως στην υπόθεση, προσπάθησε να τη συσκοτίσει.\nΘεωρείτε ότι η παραίτηση ή η αποπομπή της υπουργού αρκεί για να επουλωθούν τα πλήγματα που έχει επιφέρει στον πολιτισμό η κυβερνητική πολιτική; Κυρίως, αρκεί για να διασωθεί η κυβέρνηση;\nΗ συγκεκριμένη υπουργός Πολιτισμού οφείλει να παραιτηθεί για λόγους πολιτικής ευθύνης και συγκάλυψης στην υπόθεση Λιγνάδη, ταπείνωσης του πολιτισμού, των ανθρώπων του και της πολιτιστικής κληρονομιάς με όλη της την πολιτική. Η κυρία Μενδώνη είναι persona non grata για τον πολιτισμό. Όμως όσο δεν την αποπέμπει ο πρωθυπουργός και την καλύπτει τόσο ο ίδιος γίνεται μέρος του προβλήματος και όχι υπεύθυνος της λύσης.\nΠάντως οι πολιτικές ευθύνες του πρωθυπουργού για την υπόθεση Λιγνάδη, από τον διορισμό του μέχρι την προσπάθεια συγκάλυψης, δεν έχουν αναληφθεί μέχρι τώρα.\nΠρέπει να παραιτηθεί όλη η ηγεσία του ΥΠΠΟΑ και ο υφυπουργός Ν. Γιατρομανωλάκης;\nΒεβαίως, όλη η πολιτική ηγεσία, διαφορετικά φέρει ευθύνη για τη συγκάλυψη.\nΘεωρείτε πως η διοίκηση του Εθνικού Θεάτρου είχε άμεσα αντανακλαστικά προκειμένου να προστατεύσει τον θεσμό;\nΘεωρώ πως όχι. Θα έπρεπε μετά από όλα αυτά να έχει παραιτηθεί.\nΓιατί θεωρείτε ότι η κυβέρνηση δεν απομακρύνει την κ. Μενδώνη;\nΗ κυβέρνηση και ο ίδιος ο πρωθυπουργός μια τέτοια σημαντική υπόθεση την αντιμετωπίζουν ακόμα, τουλάχιστον διά στόματος αναπληρώτριας κυβερνητικής εκπροσώπου, ως ένα επικοινωνιακό σόου, που είχε και κάποια λάθη. Αυτό δείχνει, τουλάχιστον, κοινωνική αναλγησία και εμμονή στην τακτική αυτής της κυβέρνησης, που θεωρεί ότι όλα είναι επικοινωνία, ακόμα και τα θέματα που πλήττουν τον βαθύ πυρήνα της κοινωνικής ευαισθησίας. Πέρα απ’ αυτό όμως, μου φαίνεται αδιανόητο, αν όχι ανεξήγητο, ο πρωθυπουργός, μπροστά σ’ αυτή την αδιαφορία ανάληψης πολιτικής ευθύνης από την υπουργό, να την αφήνει στη θέση της. Ευλόγως διερωτώμεθα μήπως η προσπάθεια συγκάλυψης δεν έγινε μόνο από την υπουργό.\nΠόσο εκτεθειμένος είναι ο πρωθυπουργός;\nΌσο παραμένει στη θέση της η κυρία Μενδώνη τόσο εκτίθεται ο πρωθυπουργός. Εκτός από την πολιτική ευθύνη που φέρει, ως επιτελάρχης, για τον διορισμό Λιγνάδη, εξακολουθεί συνειδητά να μένει στο κάδρο της πολιτικής ευθύνης για συγκάλυψη της υπόθεσης.\nΠολλοί είναι εκείνοι που θεωρούν -και το γράφουν- ότι στην υπόθεση εμπλέκεται ένα μεγάλο τμήμα της μεγαλοαστικής τάξης της χώρας. Θεωρείτε ότι ευσταθεί μια τέτοια υποψία;\nΔεν ξέρω και δεν είναι στις αρμοδιότητές μου ούτε το αστυνομικό ούτε το δικαστικό ρεπορτάζ. Όμως η γενικευμένη αντίληψη που προσπαθεί επί δύο σχεδόν χρόνια να περάσει η κυβέρνηση, περί «αριστείας» και «αρίστων» που δεν λογοδοτούν στη Δημοκρατία και στους θεσμούς της, που δεν καλούνται με κανόνες διαύγειας και διαφάνειας να υπερασπιστούν το δημόσιο συμφέρον, που η ταυτότητα «άριστος» τους αποδίδεται με εκχώρηση από την πολιτική εξουσία και δεν δοκιμάζεται με λογοδοσία στην κοινωνία, ευνοεί την ασυλία ατόμων και ομάδων. Όποιος ασκήσει κριτική σε «άριστο» καταγγέλλεται ως εχθρός της «αριστείας». Έτσι η πολιτεία θεωρεί κανονικότητα τις «ιδιοτροπίες» των αρίστων και εξαίρεση και σκοπιμότητα τις φωνές των πολλών και των αδύναμων.\nΜε την καθυστέρηση του υπουργείου Πολιτισμού, της Δικαιοσύνης και τις αστυνομίας να επέμβουν, συμμερίζεστε τις ανησυχίες, που εκφράζονται από πολλούς, ότι αφέθηκε χρονικό περιθώριο, όχι μόνο στον πρώην καλλιτεχνικό διευθυντή του Εθνικού αλλά και σε άλλους, ενδεχομένως, να καταστρέψουν στοιχεία;\nΒεβαίως, αυτές οι υποψίες είναι αυτονόητες. Όταν τουλάχιστον από τις 6 Φεβρουαρίου οι «φήμες» αποδεικνύονται πραγματικά γεγονότα, η οποιαδήποτε καθυστέρηση διευκολύνει τον καταγγελλόμενο και όχι τους καταγγέλλοντες.\nΑπό τον «κίναιδο παιδεραστή Άρη Βελουχιώτη», όπως τον αποκάλεσε ο Μακάριος Λαζαρίδης, μέχρι το φωτομοντάζ του αρχηγού της αξιωματικής αντιπολίτευσης στο in.gr και το κάλεσμα να πάρει θέση ο πρόεδρος του ΣΥΡΙΖΑ για ανάρτηση του διευθυντή εντύπου που δεν έχει οργανική σχέση με τον ΣΥΡΙΖΑ, όλα δείχνουν έναν πανικό που μάλλον τυχαίο δεν μπορούμε να τον θεωρήσουμε. Συμφωνείτε;\nΑπολύτως. Η υπόθεση Λιγνάδη είναι πάρα πολύ σοβαρή για τα ανθρώπινα δικαιώματα, για το κράτος δικαίου, για τη δημοκρατία την ίδια. Η οποιαδήποτε προσπάθεια εκχυδαϊσμού σπιλώνει την ίδια τη δημοκρατία. Απαιτείται σοβαρότητα ευαισθησία και πολιτική εγρήγορση. Όλα τα υπόλοιπα, απ’ όπου κι αν προέρχονται, πληγώνουν τη δημοκρατία.\nΠοτέ κανένας υπουργός Πολιτισμού δεν ξεσήκωσε τέτοια ομόθυμη οργή και καθολική απαίτηση παραίτησης από τον πολιτικό, τον καλλιτεχνικό κόσμο και την κοινωνία, όπως η Μενδώνη. Πιστεύετε ότι μετά από όλη αυτή την ομοβροντία μπορεί να παραμείνει στη θέση της, να απευθύνεται θεσμικά στους καλλιτέχνες;\nΌταν ένας υπουργός που εκπροσωπεί έναν από τους σημαντικότερους λαϊκούς θεσμούς της Δημοκρατίας, όπως είναι ένα υπουργείο, ξεσηκώνει ομόθυμη οργή, προσβάλλει τον ίδιο τον θεσμό παραμένοντας. Η κυρία Μενδώνη δεν είχε μάθει, για πάνω από μία δεκαετία, ως διορισμένη γενική γραμματέας διαφόρων κυβερνήσεων, την έννοια της λογοδοσίας. Τώρα, ακόμα και ως διορισμένη υπουργός, οφείλει να αντιληφθεί τι σημαίνει λογοδοτώ στην κοινωνία, στους θεσμούς, στη Δημοκρατία.\nΤις αντιδράσεις από τους ίδιους τους ανθρώπους και τους θεσμούς του πολιτισμού πώς τις σχολιάζετε;\nΟι άνθρωποι του πολιτισμού πήραν τον πολιτισμό στα χέρια τους. Δεν νομιμοποιούν την κ. Μενδώνη ως θεσμικό αντιπρόσωπο της κυβέρνησης στον πολιτισμό. Το μήνυμα αυτό όφειλε να το έχει ακούσει ήδη ο κ. Μητσοτάκης. Όμως ο κόσμος του πολιτισμού, ανεξαρτήτως κόμματος, θέτει επί τάπητος πάλι τις μεγάλες πολιτικές και κοινωνικές κατακτήσεις, τους αξιακούς κώδικες και τις πολιτισμικές ταυτότητες αυτού του τόπου, τις οποίες θέλησε να ξεριζώσει μια νεοσυντηρητική, αυταρχική κυβέρνηση. Στην «αριστεία» και την καταστολή ο κόσμος του πολιτισμού απαντά: κάθαρση, δικαιοσύνη, ελευθερία.\nΠοια πρέπει να είναι η θέση της πολιτείας απέναντι στην όποια μορφή βίας και τα θύματά της; Ποιοι κανόνες πρέπει να θεσπιστούν;\nΚαταρχάς η πολιτεία οφείλει να λειτουργήσει προληπτικά και προστατευτικά. Ενίσχυση και όχι κατάργηση των δομών προστασίας κακοποιημένων παιδιών, κακοποιημένων ανθρώπων. Θεσμικό πλαίσιο διευκόλυνσης των θυμάτων να μιλήσουν και να προστατευτούν. Άμεση σύνδεση τέχνης και παιδείας, ως προϋπόθεση για τη διαπαιδαγώγηση των παιδιών, για αλλαγή βαθιά εγκαταστημένων νοοτροπιών πατριαρχίας, ανοχή στην κακοποίηση και ενοχοποίηση. Πέρα απ’ αυτά, να επανέλθει το μάθημα του σεξουαλικού προσανατολισμού στα σχολεία αλλά και μαθήματα όπως η κοινωνιολογία, που εξοβελίστηκαν μαζί με τα καλλιτεχνικά μαθήματα από το σχολικό πρόγραμμα από την κ. Κεραμέως. Με αυτόν τον τρόπο τα παιδιά θα διαπαιδαγωγούνται στο τι σημαίνει βία, δεν θα καταπίνουν την προπαγάνδα για βία, λόγου χάρη, στα πανεπιστήμια αλλά θα μαθαίνουν ποιο είναι το σκοτεινό πρόσωπο της βίας, δεν θα ανέχονται στο όνομα οποιουδήποτε κύρους ατιμωτικές συμπεριφορές, θα μαθαίνουν να σέβονται τη διαφορετικότητα και τις θεμελιώδης αρχές της δημοκρατίας. Θα μαθαίνουν δηλαδή ότι η αυθαιρεσία της οποιασδήποτε εξουσίας δεν είναι «αριστεία» αλλά προσβολή της ανθρώπινης αξιοπρέπειας.\nΠώς θεωρείτε ότι μπορούν να επουλωθούν όλες αυτές οι πληγές που άνοιξε στον πολιτισμό η κυβερνητική πολιτική;\nΠαραίτηση Μενδώνη. Κατάργηση όλων των νομοθετημάτων και των αποφάσεων που αυτή η υπουργός πήρε από την ανάληψη των καθηκόντων της. Αποφάσεις που πληγώνουν και την πολιτιστική κληρονομιά και τον σύγχρονο πολιτισμό. Όμως αυτή η κυβέρνηση δεν μπορεί και δεν θέλει να ανατρέψει την πολιτική της. Χρειάζεται πια αλλαγή κυβέρνησης.\nΣτον ενάμιση χρόνο κυβέρνησης της Ν.Δ., βιώνουμε μια παραθεσμική Δημοκρατία με τη μορφή του επιτελικού κράτους, η οποία ενισχύθηκε με άλλοθι την πανδημία. Πιστεύετε ότι τέτοια φαινόμενα σήψης που βιώνουμε σήμερα οφείλονται και στην υποχώρηση της Δημοκρατίας;\nΗ υπόθεση Λιγνάδη ανέδειξε την παταγώδη αποτυχία, αν όχι την κατάρρευση του επιτελικού κράτους. Όταν η Δημοκρατία μένει ως κέλυφος, χωρίς τις προϋποθέσεις και τις αξίες της, που είναι η διαφάνεια, η λογοδοσία και η υπεράσπιση του δημοσίου συμφέροντος και του δημόσιου χρήματος, τότε η διαφθορά, η διαπλοκή, η σήψη, είναι σχεδόν αυτονόητες συνέπειες. Όταν οι θεσμοί της δημοκρατίας υποστέλλονται, τότε οι μηχανισμοί της αδιαφάνειας εκτρέφουν όλα τα τέρατα.


Πένθος στον παγκόσμιο αθλητισμό! - Πέθανε μόλις στα 26 του! - Sports - Athens magazine\nΣκόρπισε θλίψη η είδηση του θανάτου του!\nΠένθος στον παγκόσμιο αθλητισμό και στην κολύμβηση σκόρπισε την Τρίτη (19/3) η είδηση του θανάτου του Κένεθ Το, σε ηλικία μόλις 26 ετών.\nΣυγκεκριμένα, ο αθλητής από το Χονγκ Κονγκ άφησε την τελευταία του πνοή στις 18 Μαρτίου κατά τη διάρκεια προπόνησης στη Φλόριντα των ΗΠΑ και ο θάνατός του ανακοινώθηκε λίγες ώρες αργότερα.\nΝα αναφέρουμε ότι ο συγκεκριμένος κολυμβητής από το 2004 μέχρι και το 2016 εκπροσωπούσε την Αυστραλία ενώ από το 2017 μέχρι και σήμερα αγωνιζόταν με χρώματα του Χονγκ Κονγκ.\nΣπουδαία επιτυχία είχε σημειώσει το 2013, όταν στο παγκόσμιο πρωτάθλημα της Βαρκελώνης είχε κατακτήσει το ασημένιο μετάλλιο στα 4Χ100 μικτή ομαδική με την Αυστραλία.\nΕίχε κατακτήσει ακόμη ένα χρυσό, τρία ασημένια και δύο χάλκινα μετάλλια στους Ολυμπιακούς αγώνες Νέων της Σιγκαπούρης το 2010.\nΠέθανε ο «νονός της ραπ» Άντρε Ουίλιαμς!\nΟ θρύλος της rhythm ‘n’ blues πέθανε την Κυριακή, 17 Μαρτίου στο σπίτι του, στο Σικάγο, όπως ανακοίνωσε η δισκογραφική του εταιρία Pravda Records.\nΣτη διάρκεια της δεκαετίας του ’60, ο Williams άρχισε να ηχογραφεί για τη Motown. Την περίοδο εκείνη ήταν συνδημιουργός του τραγουδιού του Στίβι Γουόντερ «Thank You For Loving Me» και συνεργάστηκε με τους Temptations και ήταν παραγωγός διάφορων συγκροτημάτων όπως οι Contours. Κατά τη διάρκεια αυτής της περιόδου, κυκλοφόρησε τις επιτυχίες του Cadillac Jack, The Stroke και Humpin ‘Bumpin’ & Thumpin.\nΣήμερα έφυγε απο τη ζωή γνωστός Έλληνας δημοσιογράφος!\nΠέθανε ο Θανάσης Γιαννακόπουλος!\nΣτο πένθος βυθίστηκε σήμερα η οικογένεια του Παναθηναϊκού. Ο Θανάσης Γιαννακόπουλος δεν βρίσκεται πια κοντά μας. Άφησε την τελευταία του πνοή τα ξημερώματα σε ηλικία 88 ετών.\nΤο τελευταίο χρονικό διάστημα νοσηλευόταν στο ΥΓΕΙΑ στη ΜΕΘ μετά από βαρύ εγκεφαλικό επεισόδιο που είχε υποστεί, όπως σας είχε ενημερώσει το Athensmagazine.gr από την πρώτη στιγμή!\nΗ τραγική είδηση έγινε γνωστή με σχετική ανακοίνωση...\nΣήμερα Τρίτη 19 Μαρτίου 2019 κατέληξε στο ΥΓΕΙΑ ο Αθανάσιος Γιαννακόπουλος μετά από μακρά νοσηλεία στη Μονάδα Εντατικής Θεραπείας. Είχε υποστεί βαρύ θρομβωτικό αγγειακό εγκεφαλικό επεισόδιο από το οποίο, παρά την έγκαιρη και επιτυχή θρομβεκτομή, δεν μπόρεσε να συνέλθει


Τ ΄ Α Σ Π Ρ Α . . Κ Ο Χ Υ Λ Ι Α: Ιουλίου 2008\nΚι επειδη το καλοκαιρι εχει μπει για τα καλα,κι επειδη εχει πεσει πολυ τεμπελια θα ελεγα να κανουμε τα εξης:\nΝα καθομαστε στον κηπο...\nΝα παιζουμε μπιριμπες με τα ποδια μας μεσα στα νερα...\nΝα μας πηγαινουν καμμια βολτιτσα που και που...\nΝα διαβαζουμε ξαπλωμενες στους καναπεδες...\nΝα τρωμε και να πινουμε στο μπλε τραπεζι μας...\nΝα κουτσομπολευουμε βλεποντας ταινιες στο σαλονακι μας...\nΝα απολαμβανουμε τη θεα απο το μπαλκονι μας...\nΝα κανουμε κανενα διαλειμματακι για αγκαλιτσες...\nΝα βουταμε στην πισινα μας ...\nΝα κανουμε την ηλιοθεραπεια μας...\nΜετα ξανα βουτιες στην πιο μεγαλη πισινα μας....\nΝα κανουμε το μασαζακι μας...\nΚαι να κοιμομαστε καπως ετσι...την βλεπετε πως χαμογελαει στον υπνο της?\nΑν εχει καποια να προσθεσει κατι καλο ...ελευθερα κοριτσια.\nΔεν πιστευω να διαφωνει καμμια σας με το προγραμμα που σας εβγαλα...Ε?Ε?\nΕδώ Αλίκη: Εγώ έχω να προσθέσω και το παληκάρι που ξέρει και να μαγειρεύει και ποτάκια και χυμούληδες να κάνει. Πρώτα όμως ήθελα να σας ρωτήσω, τον θέλουμε?Αν πείτε όχι τον διώχνουμε. Εμένα πάντως καλό παιδί μου φαίνεται.\nΑναρτήθηκε από faraona στις 1:09 μ.μ. 22 σχόλια: Σύνδεσμοι σε αυτήν την ανάρτηση\nΚοχυλένιες μου, σας ευχαριστώ που με καλέσατε να σας συντροφεύσω στον καφέ σας, εδώ στην βεράντα σας δίπλα στην θάλασσα!! Να μοιραστούμε μαζί τις στιγμές...\nΟ καφές... αυτό το υπέροχο ρόφημα που λέγεται καφές... ένα πράγμα (πάντα το ίδιο) μου έρχεται στο μυαλό στο άκουσμα της λέξης... η γιαγιά μου! Ξέρετε γιατί;\nΕίμασταν μικρές ακόμα θυμάμαι, η αδερφή μου και εγώ, όταν πηγαίναμε στην γιαγιά μου και δοκιμάζαμε (κρυφά από την μαμά ή έτσι νομίζαμε!) τον πρώτο μας καφέ! Ακόμα τον θυμάμαι... με μπόλικο καϊμάκι πάνω στο μικρό δισκάκι με το σεμέ , να μοσχοβολάει όλος ο τόπος! Δίπλα το αλμυρό κουλουράκι, ή εκείνο με την κανελίτσα που το άρωμα του μου γαργαλούσε την μύτη! Σ'αυτό το σημείο άρχιζαν οι ιστορίες για τα περασμένα (αληθινές ή όχι δεν έχει σημασία) και από το βάθος να πετάγεται ο παππούς να πει τις δικές του για τον πόλεμο... Και μετά; Μα μετά ήταν το πιο συναρπαστικό!!! Να γυρίσουμε το φλιτζάνι..., να φανούν όλα εκείνα τα μοναδικά και ταυτόχρονα μυστήρια σχέδια που θα μας φανέρωναν το μέλλον...! Τί λαχτάρα για αυτό! Τί αγωνία μήπως αποκαλυφθεί μέσα σε εκείνο το μικρό φλιτζανάκι κάποια αταξία μας... Και τότε η γιαγιά άρχιζε με μοναδικό ταλέντο να αποκαλύπτει τα πάντα... Ακόμα τα θυμάμαι... Άν βγήκαν αληθινά; Δεν έχει σημασία... σημασία έχει ότι τώρα γεμίζουν την ψυχή μου με γλύκα και αγάπη... Την αγάπη της γιαγιάς , με την οποία μπορεί μερικές φορές να μαλώνουμε και να διαφωνούμε, αλλά θα είναι πάντα η ίδια αγάπη!\nΚοχυλένιες μου, αυτή την πρώτη μου ανάρτηση εδώ, την αφιερώνω στην γιαγιά μου και ελπίζω να με ξανακαλέσετε για καφέ...Σας ευχαριστώ!\nΑναρτήθηκε από eirini στις 2:09 μ.μ. 16 σχόλια: Σύνδεσμοι σε αυτήν την ανάρτηση\nΑναρτήθηκε από Γεωργία Μανασή στις 4:55 μ.μ. 24 σχόλια: Σύνδεσμοι σε αυτήν την ανάρτηση\nΚοχυλένιες μου λίγο έλειψε η ..μανούλα και πάθατε ένα σωρό..;\nΠεραστικά Ζαχαρούλα μου και Ιφιγένεια, ακούω για κατάγματα και παθαίνω στη κυριολεξία, έμεινα κάποτε 1 ολόκληρο χρόνο ακίνητη..ΕΓΩ ακίνητη! ΠΕΡΑΣΤΙΚΑ και κακό μάτι να μη σας δει πια άλλο κορίτσια μου , είμαστε κοντά σας και το ξέρετε, μακάρι να μπορούσα να κάνω κάτι. Εύχομαι τα κατάγματα να είναι σε σημείο που να έχει γρήγορη θεραπεία.ΠΕΡΑΣΤΙΚΑ ακόμα μια φορά!\nΑναρτήθηκε από Γεωργία Μανασή στις 10:05 μ.μ. 9 σχόλια: Σύνδεσμοι σε αυτήν την ανάρτηση\nΑλλη μια κοχυλενια επαθε ατυχημα!Η καλη μας Ζαχαρουλα αδελφη της Ιφιγενειας εχει το ποδι της στο γυψο.\nΠΕΡΑΣΤΚΑ ΣΤΙΣ ΑΔΕΡΦΕΣ\nΚΑΙ ΑΛΛΟ ΚΑΚΟ ΝΑ ΜΗ ΜΑΣ ΒΡΕΙ.\nΑναρτήθηκε από faraona στις 3:30 μ.μ. 4 σχόλια: Σύνδεσμοι σε αυτήν την ανάρτηση\nΗ φίλη μας η Ιφιγένεια, αδελφή της Ζαχαρούλας, είχε χθες ένα άσχημο ατύχημα με το μηχανάκι της. Νοσηλεύεται στο νοσοκομείο με εκδορές, εγκαύματα, αλλά ευτυχώς όχι κανένα κάταγμα ή κάτι άλλο. Ας της ευχηθούμε γρήγορα να γίνει καλά, να το ξεπεράσει εντελώς και ν'απολαύσει τις διακοπές της με την οικογένειά της....\nΤην αγάπη μας Ιφιγένεια...!!!!\nΑναρτήθηκε από Maria Tzirita στις 9:53 π.μ. 14 σχόλια: Σύνδεσμοι σε αυτήν την ανάρτηση\nΚοχυλένιες ας ευχηθούμε στον Κομνηνό σήμερα να τα Εκατοστήσει.\nΑναρτήθηκε από Alkmini στις 7:24 π.μ. 8 σχόλια: Σύνδεσμοι σε αυτήν την ανάρτηση\nKαι επειδή κάποιοι μπορεί να πιστεύουν ότι οι Κοχυλένιες είναι "ξανθιές" με ροζ νυχάκια και κάγκελο τη βλεφαρίδα....\nγι αυτό να δώσουμε κάποιες πληροφορίες για το Shiatsu Massage και τις θεραπευτικές του ιδιότητες.\nΣιάτσου (shiatsu) στα Ιαπωνικά σημαίνει πίεση με τα δάκτυλα.\nΗ μέθοδος αξιοποιεί μια ποικιλία από τεχνικές, στις οποίες συμπεριλαμβάνονται οι μαλάξεις, οι διατάσεις και η πίεση ειδικών σημείων (acupoints).\nΤο σιάτσου είναι μία από τις γνωστότερες μεθόδους σωματικής αγωγής (body work) και έχει σκοπό να εξασφαλίσει τη μέγιστη ευεξία, επιδρώντας σε σώμα, νου και πνεύμα.\nΣτην Ιαπωνία (όπως και σε άλλες χώρες της Ανατολής), το σιάτσου αποτελεί αναπόσπαστο κομμάτι της καθημερινής ζωής.\nΌχι μόνο αντιμετωπίζει μια ποικιλία από προβλήματα υγείας αλλά και βοηθάει άμεσα στη διαπροσωπική επαφή και επικοινωνία.\nΗ παραδοσιακή ανατολική ιατρική\nΣύμφωνα με την παραδοσιακή ανατολική ιατρική, στην οποία βασίζεται και το σιάτσου, τα ενεργειακά σημεία του σώματος σχηματίζουν ένα δίκτυο καναλιών (μεσημβρινών), όπου ρέει η ζωτική ενέργεια, γνωστή ως κι ή τσι (qi).\nΘα μπορούσαμε να παρομοιάσουμε το κι με το νερό και τους με\nσημβρινούς με ποτάμια ή ωκεάνια ρεύματα μέσω των οποίων «υδρεύεται» όλο το σώμα, όπως γίνεται στη φύση.\nΜέσα από τα κανάλια αυτά συνδέονται όλοι οι ιστοί και τα όργανα, ενώ συντονίζονται οι ποικίλες λειτουργίες τους.\nΔιατηρείται έτσι η αρμονία του σώματος. Οι μεσημβρινοί κατατάσσονται σε δύο αντίθετα και συγχρόνως αλληλεξαρτώμενα ρεύματα, γνωστά ως γιν και γιανγκ.\nΗ ενέργεια που ρέει στους γιν μεσημβρινούς έχει μία πιο ήπια,\nδροσερή και θρεπτική ποιότητα.\nΕκείνη που ρέει στους γιανγκ μεσημβρινούς έχει μία ποιότητα πιο δραστήρια και θερμή. Σύμφωνα με την ανατολική αντίληψη, η υγεία έγκειται στην εξισορρόπηση των δύο αυτών δυνάμεων που θεωρούνται ότι διέπουν τη ζωή σ’ όλο το σύμπαν.\nΣε περιπτώσεις έντασης από ψυχικά, σωματικά ή περιβαλλοντολογικά αίτια, το γιν – γιανγκ χάνει την ισορροπία του και το κι των μεσημβρινών οδηγείται είτε σε κατάσταση υπερπληρότητας (γνωστής ως ζίτσου) είτε ανεπάρκειας (γνωστής ως κύο). Αυτήν ακριβώς τη δυσαρμονία βιώνουμε ως δυσφορία, πόνο ή αρρώστια. Το σιάτσου, όπως και οι άλλες θεραπευτικές μέθοδοι της Άπω ανατολής, επιδιώκει να εναρμονίσει το γιν-γιανγκ και μ’ αυτόν τον τρόπο να αποκαταστήσει τη φυσική ισορροπία και υγεία. Για να γίνει η θεραπεί\nα του σιάτσου πρέπει να εντοπιστούν οι μεσημβρινοί και οι περιοχές του σώματος που βρίσκονται σε δυσαρμονία. Όταν ο θεραπευτής φτάσει σε μια ενεργειακή διάγνωση (έχοντας αναλύσει την κατάσταση του κι του ασθενούς) αποφασίζει ποιοι είναι οι στόχοι της θεραπείας, δηλαδή τι το πιο σημαντικό χρειάζεται γα επιτύχει.\nΓια να φτάσει κανείς στη διάγνωση, πρέπει να σχηματίσει εικόνα της συνολικής ενέργειας του ασθενούς. Αυτό περιλαμβάνει την ανάλυση των συμπτωμάτων σε συνδυασμό με τις πληροφορίες του ιατρικού ιστορικού του. Η ανάλυση αυτή γίνεται σύμφωνα με το γιν-γιανγκ, τα πέντε στοιχεία, τις οκτώ αρχές, και τα εσωτερικά όργανα. Ο ασκών το σιάτσου θα εξετάσει τους μεσημβρινούς, τα σημεία και το σφυγμό, θα παρατηρήσει τη σωματική στάση, το πρόσωπο και τη γλώσσα.\nΤο άτομο θα πρέπει να δώσει τις απαραίτητες πληροφορίες για τη γενικότερη υγεία του, τον εμμηνορυσιακό κύκλο, την όρεξη, την πέψη, τον ύπνο και την ενέργειά του.\nΓια να είναι αποτελεσματική η θεραπεία, ο ασκών το σιάτσου, προσπαθεί να βρει (και μετά να «θεραπεύσει») το αίτιο των προβλημάτων του ασθενούς. Ενώ μια θεραπεία που συγκεντρώνεται στα συμπτώματα μπορεί να έχει κάποια αποτελέσματα, η πιο αποδοτική, μακροχρόνια κα οριστική αντιμετώπιση είναι εκείνη που επικεντρώνεται στα συγκεκριμένα αίτια.\nΗ ασθένεια είναι σαν ένα δένδρο: οι ρίζες συμβολίζουν το αίτιο, ενώ τα κλαδιά τα συμπτώματα. Έχοντας λοιπόν εντοπίσει τη ρίζα του προβλήματος ο θεραπευτής θα δουλέψει πάνω σ’ αυτήν. Μπορεί επίσης να επέμβει προτείνοντας αλλαγές στον τρόπο ζωής του ασθενούς.\nΜε μια ποικιλία από τεχνικές, η συνεδρία του σιάτσου, τονώνει το κύο (δηλαδή τα άδεια σημεία), ενώ διασπείρει τα ζίτσου (δηλαδή τα υπερπλήρη). Μ’ αυτό το ν τρόπο συμβάλλει στην ψυχική και τη σωματική υγεία.\nΣυνήθως, σε μια συνεδρία δουλεύεται όλο το σώμα. Αλλά, εάν χρειάζεται, ο θεραπευτής θα συγκεντρωθεί σε μια ορισμένη περιοχή, όπως η πλάτη, η μέση ή η κοιλιά. Το σιάτσου συνήθως γίνεται με το δέκτη ξαπλωμένο ή καθιστό σε άνετο βαμβακερό στρώμα (φουτόν). Φοράει άνετα και χαλαρά ρούχα κατά τη διάρκεια της συνεδρίας. Μπορεί να κάνει κανείς μια μόνο συνεδρία, ή σειρά απ’ αυτές. Κάθε συνεδρία διαρκεί περίπου μια ώρα. Συχνά χρησιμοποιούνται και άλλες τεχνικές της παραδοσιακής ανατολικής ιατρικής, όπως οι βεντούζες, η μόξα και το σοτάι.\nΕφαρμογές του σιάτσου.\nΑνάμεσα στα προβλήματα που έχει βοηθήσει ιδιαιτέρως το σιάτσου περιλαμβάνονται: Πόνοι και εντάσεις διαφόρων αιτιών – πονοκέφαλοι – πόνοι στη μέση – μυϊκή ένταση, πιάσιμο, κόπωση ή αδυναμία – κράμπες – δυσκαμψία και πόνοι στις αρθρώσεις – ρευματικοί πόνοι – τραυματισμοί από άθληση. Αδύναμη κυκλοφορία – κρύα άκρα – διογκωμένες φλέβες – πρήξιμο και οίδημα των άκρων. Διαταραχές του πεπτικού συστήματος – δυσκολία στη χώνεψη – καούρες – ανορεξία – δυσκοιλιότητα ή διάρροια – κολίτιδα – φούσκωμα. Κόπωση. Αϋπνίες. Γυναικολογικά προβλήματα.\nΤο σιάτσου δρα ταυτοχρόνως στο ψυχοσωματικό επίπεδο. Βοηθάει την εναρμόνιση των συναισθημάτων, βελτιώνει τη συγκέντρωση και τον ύπνο, ενώ απαλύνει το άγχος και της συναισθηματική φόρτιση. Προσφέρει βαθιά χαλάρωση και ανακούφιση από τις εντάσεις. Το σιάτσου χρησιμοποιείται ακόμα ως βοήθημα για την ανάρρωση μετά από περίοδο ασθενείας, ή σαν συμπλήρωμα άλλων πιο συμβατικών μεθόδων θεραπεία. Μπορεί δηλαδή να χρησιμοποιηθεί και σε περιπτώσεις, όπου κάποιος ασθενεί σοβαρά, είναι κατάκοιτος ή ακόμα κι αν βρίσκεται σε νοσοκομείο. Όπως πάντα, αλλά ακόμα περισσότερο σ’ αυτές τις περιπτώσεις, πρέπει ο ασκών το σιάτσου να διαθέτει την κατάλληλη εκπαίδευση και εμπειρία. Πόνοι και άλλες δυσκολίες του γυναικείου κύκλου (όπως το προεμμηνορυσιακό σύνδρομο και οι πόνοι των μαστών) μειώνονται, ενώ υποστηρίζεται η σωστή και ομαλή λειτουργία του αναπαραγωγικού συστήματος, τόσο στις γυναίκες όσο και στους άνδρες. Κατά τη διάρκεια της εγκυμοσύνης, το σιάτσου προσφέρει ανακούφιση από διάφορα κοινά προβλήματα, όπως οι πόνοι στη μέση και στα πόδια, η δυσπεψία, οι ψυχολογικές μεταπτώσεις και η αϋπνία. Μπορεί επίσης να χρησιμοποιηθεί για να επιταχύνει και να βοηθήσει) τον τοκετό. Άνθρωποι που έχουν μεγάλες απαιτήσεις από το σώμα τους (όπως οι αθλητές) επωφελούνται από τις ειδικές πιέσει και διατάσει ς που εφαρμόζει το σιάτσου. Η φυσική κατάσταση, αντοχή και ευλυγισία μεγιστοποιούνται, ενώ βελτιώνεται η στάση του σώματος.\nΑναρτήθηκε από Alkmini στις 9:43 π.μ. 7 σχόλια: Σύνδεσμοι σε αυτήν την ανάρτηση\nΕτικέτες εναλλακτικές θεραπείες, μασάζ\nΚαι μην αρθρωσετε λεξη...\nμονο ξεκουραστειτε ...\nΑναρτήθηκε από faraona στις 9:56 π.μ. 9 σχόλια: Σύνδεσμοι σε αυτήν την ανάρτηση\nΔεν σας υποφέρω κοχυλένιες μου με τη τεμπελιά που σας δέρνει ..Ε! ΠΟΥ ΕΊΣΤΕ;\nΕμπρός ..μαγιώ και για καφέ στη βεράντα ..λίγο κους κους με το καφέ , λίγη περιποίηση την επιδερμίδα πριν τον δυνατό ήλιο..ένα πρωινό ελαφρύ, περιμένουμε δύο ωρίτσες και βουρ για τη θάλασσα.\n-Αλίκη.. ξύπνα ,Δρομάκι η ζωή έχει συνέχεια, Ιφιγένεια, Νοτα γύρισες ; , Faraona..αδικαιολόγητη,θέλουμε απο σένα ειδικά ωραίες φωτογραφίες, όλες εσείς που είστε εδώ ελάτε γρήγορα, το εξοχικό μας δεν έκλεισε, Ιούλιο έχουμε ακόμα!\nΑντε βρε και σας έφερα εκμέκ με παγωτό και σαν φυστίκ αλλεσμένο.Στο παγωτό έβαλα σαλέπι και μαστίχα Χίου! Ξυπνάτε κορίτσια!\nΑναρτήθηκε από Γεωργία Μανασή στις 9:44 π.μ. 7 σχόλια: Σύνδεσμοι σε αυτήν την ανάρτηση\nκαι χρόνια πολλά.....\nαγαπημένη μου φιλενάδα... σου εύχομαι να είσαι πάντα χαρούμενη, γεμάτη εμπνεύσεις και χαμόγελα...\nνα αγαπάς και να αγαπιέσαι πάντα με πάθος..\nΤι κι αν σήμερα είσαι μακριά ..\nτο πάρτυ είναι έτοιμο....\nνα τα χιλιάσεις............................\nΑναρτήθηκε από "ζαχαρούλα.." στις 7:52 π.μ. 10 σχόλια: Σύνδεσμοι σε αυτήν την ανάρτηση\nΤον τελευταίο καιρό , νοιώθω πως κάτι δεν πάει καλά ... εδώ στο εξοχικό μας ... κάποιες από τις νύμφες ... δεν είναι και τόσο καλά ...\nΛοιπόν αφήστε την κακή διάθεση στην άκρη , φορέστε το καλό σας χαμόγελο και φύγαμε για την παραλία !!\nΔιαλέξτε που θέλετε !!!\nΣτην ακρη της θάλασσας\nσε χρωματιστές καρέκλες\nκάτω από ψαθινη ομπρέλλα\nμε λευκές κουρτίνες ν'ανεμίζουν\nστην άκρη της θαλασσας απολάμβάνοντας το χορό των φαλαινών\nσε ερημική παραλία\nκάτω από δέντρα\nσε αυτοσχέδια "καταφυγια"\nσε "οργανωμένα καταφύγια"\nΠάμε , φύγαμε !\nΑφήστε τις στενάχωρες σκέψεις που σας βασανίζουν , παρτε βαθιες άνασες !!\nΗ μυρωδιά της αρμύρας βοηθάει πολύ !!\nΑναρτήθηκε από Ιφιγένεια στις 9:15 π.μ. 16 σχόλια: Σύνδεσμοι σε αυτήν την ανάρτηση


Το πάγωμα των ενταξιακών διαπραγματεύσεων από την ΕΕ, παίζει το παιχνίδι του Ερντογάν\n"Tο πάγωμα των ενταξιακών διαπραγματεύσεων από την ΕΕ, παίζει το παιχνίδι του Ερντογάν".\nΤα παραπάνω τόνισε ο αντιπρόεδρος της Διακοινοβουλευτικής Αντιπροσωπείας ΕΕ-Τουρκίας Μίλτος Κύρκος κατά τη διάρκεια της συζήτησης στην Ολομέλεια του Ευρωκοινοβουλίου στη συζήτηση για τις σχέσεις ΕΕ-Τουρκίας.\n«Παρακολουθούμε με μεγάλη ανησυχία την επίθεση του προέδρου Ερντογάν στο κράτος δικαίου και τις ελευθερίες των πολιτών. Θα περίμενα λοιπόν μια ευρωπαϊκή αντεπίθεση υποστήριξης προς τη διωκόμενη τουρκική κοινωνία. Να ανοίξουμε επιτέλους τα κεφάλαια για το κράτος δικαίου και τα θεμελιώδη δικαιώματα και να δηλώσουμε πως αυτός είναι ο ευρωπαϊκός αδιαπραγμάτευτος δρόμος , μια πόρτα που δεν κλείνει. Ελευθερίες και δικαιώματα ως προαπαιτούμενα για να αναπτυχθούν στενότερες σχέσεις που θα πολλαπλασιάσουν τα 140 δισ. των εμπορικών μας συναλλαγών και θα προσφέρουν ευημερία .\nΤο κοινοβούλιο να εγκαταλείπει το μοναδικό εργαλείο συνεργασίας και διαλόγου με το φιλοευρωπαϊκό τμήμα της τουρκικής κοινωνίας και να προσφέρει στον Ερντογάν το άλλοθι να σύρει το λαό του σε έναν τυφλό αντιευρωπαϊσμό και να κερδίσει τη συντριπτική πλειοψηφία σε εκλογές ή δημοψήφισμα .\nΚλείνοντας δε την ευρωπαϊκή προοπτική της Τουρκίας θέτουμε επιπλέον εμπόδια στις ήδη δύσκολες συνομιλίες για το Κυπριακό με κίνδυνο, ακραίο αλλά υπαρκτό, να φτάσουν τα σύνορα της Τουρκίας στην Λευκωσία.\nΜετά την Λιβύη, την Αίγυπτο, τη Συρία και την Ουκρανία, ήρθε η ώρα να αποτύχουμε και στη Τουρκία».\nΔελτίο Τύπου, Στρασβούργο, 22 Nοεμβρίου 2016


Μηχανή του Χρόνου: Σαν σήμερα το 1893 ο Τρικούπης ανακοίνωσε την πτώχευση της Ελλάδας - Μηχανή του Χρόνου | News 24/7\nΠριν από την πτώχευση του 1893, το χρέος της χώρας είχε δεκαπλασιαστεί. Σε διάστημα 18 ετών σχηματίστηκαν 22 κυβερνήσεις. Η χρεωκοπία, τα golden boys και οι 'μεγαλόψυχοι' δανειστές, 120 χρόνια πριν\nnews247 10 Δεκεμβρίου 2017 11:45\nΗ τρύπα στο κρατικό ταμείο ήταν πλέον εκτός ελέγχου και η χώρα ζητούσε νέα δάνεια για να πληρώσει τα παλιά. Στην πραγματικότητα, η Ελλάδα ήταν ο καλύτερος πελάτης. Δανειζόταν με τεράστια επιτόκια, που δεν υπήρχαν σε καμία πολιτισμένη αγορά της Ευρώπης. Μέσα σε 15 χρόνια, η χώρα πήρε εννιά δάνεια. Από τα 640 εκατομμύρια χρυσά γαλλικά φράγκα, στην Ελλάδα έφτασαν μόλις τα 465 εκατομμύρια.\nΠερίπου 200 εκατομμύρια φράγκα έφυγαν σε μεσάζοντες, εγγυήσεις και σε παλιές υποχρεώσεις προς τράπεζες. Οκτώ από αυτά τα δάνεια συνήφθηκαν από τις κυβερνήσεις Τρικούπη, που ονειρευόταν μια Ελλάδα σύγχρονη. Η διαπλοκή ήταν απαραίτητη προϋπόθεση και για να δανειστούμε και για να πτωχεύσουμε.\nΟκτώ από αυτά τα δάνεια συνήφθηκαν από τις κυβερνήσεις Τρικούπη, που ονειρευόταν μια Ελλάδα σύγχρονη. Η διαπλοκή ήταν απαραίτητη προϋπόθεση και για να δανειστούμε και για να πτωχεύσουμε.\nΣτη χρεοκοπία συμμετείχαν κι Έλληνες μεγιστάνες, που έβγαλαν τεράστια κέρδη από την ελληνική δανειοδότηση. Κάποιοι απέκτησαν τότε παρατσούκλι. Ο λαός τους αποκαλούσε χρυσοκάνθαρους, δηλαδή παρασιτικά ερπετά, ντυμένα με χρυσό. Στην ουσία, ήταν οι μεσολαβητές, για να πάρει η Ελλάδα τα δάνεια. Τα golden boys της εποχής. Αυτοί που αμείβονταν υψηλά για να διαχειριστούν τα κονδύλια. Ακολούθησε η έκφραση λιμοκοντόρος. Τα πρώτα έντονα σημάδια της χρεοκοπίας ήρθαν από την Αργεντινή. Η μεγάλη αγγλική τράπεζα ΒΑΝΚS, η οποία είχε επενδύσει στο δημόσιο χρέος της Αργεντινής, πτώχευσε και μαζί της κατέρρευσε και η χώρα. Αυτό έχει ως συνέπεια και οι ομολογίες χωρών σαν την Ελλάδα, να γνωρίσουν πολύ σημαντική πτώση των τιμών τους.\nΟ Τρικούπης, που είχε κερδίσει στις τελευταίες εκλογές, προχώρησε στην επιβολή νέων, πιο σκληρών μέτρων λιτότητας. Επέβαλε βαριά δίδακτρα στα δημόσια σχολεία και στα πανεπιστήμια, έβαλε φόρο ακόμη και στα ζώα που σφάζονται. Ο λαός αντέδρασε έντονα. Η μοναδική λύση ήταν να βρει κάποιο δάνειο, το οποίο θα του επέτρεπε να πληρώσει τα ληξιπρόθεσμα χρέη. Δεν μπορούσαν να πληρωθούν οι μισθοί και οι δημόσιοι υπάλληλοι.\nΈπρεπε να βρεθούν χρήματα άμεσα. Η «τρόικα» της εποχής, που κατέφθασε, ήταν οι Αμερικανοί, οι Γερμανοί και οι Γάλλοι, που έστειλαν μια επιτροπή, να ελέγξει τα δημοσιονομικά μας. Επικεφαλής ήταν ο φιλέλληνας Άγγλος διπλωμάτης, Σερ Έντουαρντ Λο. Ο λόρδος συνέταξε ευνοϊκή έκθεση για να βοηθήσει τον Τρικούπη, στην οποία ανέφερε μεταξύ άλλων, ότι δεν ήταν πρόβλημα μισθών, αλλά πόρων. Οι ξένοι αποφάσισαν να μας δανειοδοτήσουν με 3.500.000 στερλίνες. Άλλωστε, η Ελλάδα ήταν η καλύτερη επένδυση για τα λεφτά τους. Οι όροι του δανεισμού ήταν εξευτελιστικοί και οι ξένοι δεν ήθελαν να γίνει η καθιερωμένη συζήτηση κι έγκριση από τη βουλή. Ήξεραν ότι ίσως η αντιπολίτευση του Θεόδωρου Δηλιγιάννη δεν θα το ενέκρινε και απαιτούσαν βασιλικό διάταγμα.\nΤο σωτήριο δάνειο εξαρτιόταν από τον βασιλιά Γεώργιο, ο οποίος έπρεπε απλώς να υπογράψει. Παρά την κόντρα τους, ο Τρικούπης ήταν ιδιαίτερα ανεκτικός απέναντί του. Ειδικά όταν οι εφημερίδες κατηγορούσαν τον Γεώργιο ότι ταξίδευε στο εξωτερικό για να συνευρεθεί με τη διάσημη ηθοποιό Σάρα Μπερνάρ. Ο βασιλιάς όμως, πρώτα κερδοσκόπησε στο χρηματιστήριο με τα ελληνικά χρεόγραφα και μετά ενημέρωσε τον Τρικούπη για την άρνησή του, που σήμαινε οικονομική καταδίκη της Ελλάδας.\nΗ εφημερίδα Ακρόπολις, σχολιάζοντας τη στάση του βασιλιά και των τραπεζιτών που συνεργάζονταν μαζί του, έγραψε ένα σχόλιο, που η ιστορία επιβεβαίωσε: «Αφού δεν μπόρεσαν να καταστρέψουν έναν άνδρα, θεώρησαν καλύτερο να καταστρέψουν ένα έθνος». Στις 10 Δεκεμβρίου του 1893, ο Τρικούπης πήγαινε στη Βουλή για ανακοινώσει την πτώχευση της Ελλάδας.\nΤα έβαλε ευθέως με το βασιλιά και φυλακίστηκε. Ο πολιτικός που άλλαξε την Ελλάδα προς το καλύτερο, αλλά πέθανε μόνος στις Κάννες\nΗ σκληρή φορολογία των τσιγάρων από τον Τρικούπη που αύξησε τα έσοδα και το λαθρεμπόριο\nΟ αξιωματικός που ήταν επικεφαλής του «Λόχου Επίλεκτων Αθανάτων». Υπήρξε ο πρόδρομος των ΛΟΚ και των ελληνικών ειδικών δυνάμεων


Η ώρα του Σκητ Στο δρόμο των μεταλλίων οι τέσσερις Σκοπευτές - ACTION IN SPORTS CYPRUS\nΗ ώρα του Σκητ Στο δρόμο των μεταλλίων οι τέσσερις Σκοπευτές\nΟι μεγαλύτερες ελπίδες της Κυπριακής ομάδας για διάκριση στους 1ους Πανευρωπαϊκούς Αγώνες που διεξάγονται στο Μπακού, εκ των προτέρων επικεντρώνονταν στο άθλημα της Σκοποβολής και ειδικότερα στο Σκητ. Το τριήμερο που ακολουθεί, από το Σάββατο το πρωί μέχρι και τη Δευτέρα το απόγευμα, θα διαφανεί κατά πόσον οι εκτιμήσεις και οι προσδοκίες θα επιβεβαιωθούν. Την Κυπριακή ομάδα αποτελούν οι Γιώργος Αχιλλέως, Ανδρέας Χάσικος, Άντρη Ελευθερίου και Παναγιώτα Ανδρέου που συνοδεύεται από τον ομοσπονδιακό προπονητή Πιέρο Τζένγκα και τον αρχηγό όλης της σκοπευτικής ομάδας Μιχάλη Κατζιανή.\nΤο Σάββατο το πρωί, οι τέσσερις «σκήτερς» της Κυπριακής ομάδας θα ξεκινήσουν τις προσπάθειες τους με στόχο την κατάκτηση των μεταλλίων στα αγωνίσματα των Γυναικών, των Ανδρών και στο Μικτό που θα διεξαχθεί τη Δευτέρα. Επιπρόσθετο κίνητρο για τους αθλητές μας, η κατάκτηση της πρώτης θέσης στο κάθε αγώνισμα, που θα δώσει αυτόματα Ολυμπιακή κάρτα πρόκρισης στην Κύπρο. Από τους τέσσερις σκοπευτές, ο μόνος που δεν μπορεί δώσει κάρτα στην Κύπρο είναι ο Ανδρέας Χάσικος, αφού το έχει πετύχει ήδη με την 3η θέση που κατέκτησε στο Παγκόσμιο Κύπελλο στο Αλ Αϊν πριν μερικούς μήνες.\nΣτις Γυναίκες, η Άντρη Ελευθερίου και η Παναγιώτα Ανδρέου θα αρχίσουν τις προσπάθειες τους, στις (7.30), σε ένα αγώνισμα όπου λαμβάνουν μέρος 19 συνολικά αθλήτριες. Οι αθλήτριες θα είναι χωρισμένες σε τέσσερα γκρουπ σε αγώνα 75 δίσκων, και θα ρίξουν από τρία 25άρια. Οι έξι πρώτες θα προκριθούν στον ημιτελικό (13.30), και θα ξεκινήσουν από το μηδέν σε αγώνα 16 δίσκων. Οι δύο πρώτες του ημιτελικού θα διεκδικήσουν το χρυσό και το αργυρό μετάλλιο, και οι επόμενες δύο το χάλκινο, σε αγώνα άλλων 16 δίσκων.\nΑπό τις 19 αθλήτριες που συμμετέχουν, τέσσερις έχουν ήδη εξασφαλίσει Ολυμπιακή κάρτα πρόκρισης για το Ρίο και δεν μπορούν να στερήσουν από τις δικές μας αθλήτριες την μία και μοναδική κάρτα που θα δοθεί από τον αγώνα αυτό, ακόμη και αν της ξεπεράσουν στην τελική κατάταξη. Πρόκειται για τις Άλλεν (GBR), Μπακόζι (ΙΤΑ), Καϊνέρο (ITA), και Μπαρτέκοβα (SVK), οι οποίες θεωρούνται και από τα φαβορί για την κατάκτηση του χρυσού μεταλλίου. Στο τελικό τεστ που έγινε υπό συνθήκες κανονικού αγώνα με τη συμμετοχή όλων των αθλητριών, η Ανδρέου και η Ελευθερίου (που έκλεινε 31 ετών), έδειξαν αμφότερες, πανέτοιμες για τη διεκδίκηση θέσης στο βάθρο.\nΣτους Άνδρες ο Γιώργος Αχιλλέως και ο Ανδρέας Χάσικος θα αγωνιστούν στην πρώτη μέρα του προκριματικού (στις 7.00 το πρώτο γκρουπ), στους πρώτους 75 δίσκους και την Κυριακή στους υπόλοιπους 50, έχοντας τους ίδιους στόχους με τις γυναίκες. Μοναδική εξαίρεση η Ολυμπιακή κάρτα την οποία μπορεί να εξασφαλίσει για την Κύπρο μόνο ο Αχιλλέως, αφού ο Χάσικος έχει ήδη κερδίσει μία για τη χώρα μας.\nΈνα πρόβλημα που αντιμετώπισε ο Αχιλλέως με το όπλο του, που δεν του επέτρεψε να ολοκληρώσει το τελικό τεστ επιλύθηκε από την ομάδα. Σε όσες προσπάθειες δοκίμασε πάντως δεν έχασε δίσκο, ενώ πολύ άνετα έδειχνε με το σκοπευτήριο και ο Χάσικος. Στους Άνδρες θα λάβουν μέρος οι 30 κορυφαίοι σκοπευτές της Ευρώπης. Από αυτούς έξι έχουν ήδη εξασφαλίσει κάρτα πρόκρισης για το Ρίο. Πρόκειται για τους Χάνσεν (DEN), Τεράς (FRA), Φιλιππέλι (ITA), Λουτσίνι (ITA), Ζέμλιν (RUS) και Χάσικο (CYP). Οι βάσεις εκτόξευσης των δίσκων στο Μπακού, είναι οι ίδιες με αυτές του Ολυμπιακού Σκοπευτηρίου στη Λάρνακα, εκεί όπου προπονούνται συνήθως οι πρωταθλητές μας.\nΓια το καλύτερο ο Ελ Χελάλι στην Τοξοβολία\nΤο Σάββατο το απόγευμα, θα έχουμε και πέμπτη κυπριακή συμμετοχή, που δεν είναι άλλη από αυτήν του Μίμη Ελ Χελάλι στον πρώτο γύρο της Τοξοβολίας. Ο 28χρονος Τοξοβόλος θα έχει ως αντίπαλο του, τον πολύπειρο Πολωνό Σλάβομιρ Νάπλοζεκ (47 ετών) στη φάση των «64». Την περασμένη Τρίτη στον αγώνα κατάταξης με τα 72 βέλη, η ψαλίδα των 26 πόντων που καταγράφηκε μεταξύ των δύο αθλητών δεν θεωρείται ούτε μεγάλη, αλλά ούτε και μικρή. Ο αγώνας αρχίζει και πάλιν από το μηδέν, σε γύρους των τριών βελών ο καθένας, που δίνουν δύο βαθμούς στο νικητή και από έναν στον κάθε αθλητή σε περίπτωση ισοπαλίας. Την πρόκριση θα εξασφαλίσει ο αθλητής που θα μαζέψει πρώτος πέντε βαθμούς.\nΑνέφικτη η πρόκριση για τους τρεις …\nΧωρίς να επιτύχουν κάποια ουσιαστική επιτυχία, άλλοι τρεις αθλητές την Κυπριακής ομάδας, ολοκλήρωσαν την αγωνιστική τους συμμετοχή στους 1ους Πανευρωπαϊκούς Αγώνες.\nΣτο Τάε Κβο Ντο ο Δημήτρης Μουστάκας αντιμετώπισε τον Ιταλό Λεονάρντο Μπαζίλε στον πρώτο γύρο της κατηγορίας των +80Kg. Ο Ιταλός μπήκε πιο καλά στον αγώνα και κατάφερε στο πρώτο δίλεπτο να κερδίσει σε τρεις διαφορετικές περιπτώσεις σημείο. Ο Μουστάκας ξεκίνησε καλά το δεύτερο δίλεπτο και πήρε το πρώτο του σημείο, όμως ένα καθοριστικό χτύπημα του Ιταλού που απέφερε τρεις πόντους πριν το τέλος του δίλεπτου, έκανε το έργο του Μουστάκα πολύ δύσκολο. Η συνέχεια ήταν με το μέρος του έμπειρου 32χρονου Ιταλού, που ολοκλήρωσε τον αγώνα με συνολικό σκορ 10-1. Ο Μπαζίλε αποκλείστηκε στον επόμενο του αγώνα, με αποτέλεσμα ο Μουστάκας να μην έχει τη δυνατότητα να διεκδικήσει το χάλκινο μετάλλιο μέσω της διαδικασίας ρεπεσάζ.\nΣτην Σκοποβολή ο Στέφανος Θεοδότου έμεινε πίσω από τις πραγματικές του δυνατότητες με επίδοση 133/150 δίσκους. Οι καιρικές συνθήκες ήταν τελείως διαφορετικές από τις προηγούμενες μέρες αφού ο αέρας κόπασε, και η θερμοκρασία ανέβηκε απότομα. Ο Θεοδότου έμεινε πίσω από τον πρώτο γύρο, και κυνηγούσε συνεχώς ύστερα από το 26/30 που σημείωσε σε αυτόν. Τα υπόλοιπα 30άρια που έριξε του απέφεραν διαδοχικά 27,27,27 και 26 εύστοχες βολές, μένοντας στην τελευταία θέση επί συνόλου 16 αθλητών. Ο έκτος αθλητής που συμπλήρωσε την ημιτελική εξάδα σημείωσε επίδοση 140/150.\nΣτην τοξοβολία το έργο της Μικαέλας Κουρουνά, ήταν εκ προοιμίου δύσκολο στον νοκ-άουτ αγώνα στη φάση των «64», απέναντι στην Ουκρανή Βερόνικα Μαρτσένκο (Νο67 στον κόσμο). Η Μαρτσένκο εκμεταλλεύτηκε την κάθε ευκαιρία που της έδωσε η Κουρουνά, κερδίζοντας την πρόκριση με 6-2. Το πρώτο σετ των τριών βελών βρήκε τις δύο αθλήτριες ισόπαλες να κερδίζουν από έναν βαθμό. Στο δεύτερο η Ουκρανή ξεκίνησε με 10άρι, και μπηκε μπροστά κερδίζοντας με 28-26. Στη συνέχεια η Κουρουνά με τρία διαδοχικά ενιάρια έφερε άλλο ένα σετ στην ισοπαλία. Στο τέταρτο και καθοριστικό η Κουρουνά που έριχνε πρώτη ξεκίνησε με εννιάρι και δεκάρι αλλά η Ουκρανή απάντησε με τον ίδιο τρόπο. Έτσι όταν στην συνέχεια ήρθε η μοναδική μέτρια προσπάθεια της Κουρουνά (7), η Μαρτσένκο δεν άφησε την ευκαιρία να πάει χαμένη κερδίζοντας με 28-26 και τον αγώνα με 6-2. Σε κάθε περίπτωση η εμφάνιση της Μικαέλας Κουρουνά στον νοκ άουτ αγώνα ήταν εξαιρετική, και έδειξε ότι στο μέλλον έχει τις δυνατότητες να πλησιάσει τις κορυφαίες αθλήτριες του αγωνίσματος.\nΑποτελέσματα Παρασκευής 19 Ιουνίου\n+80Kg «16» Δημήτρης Μουστάκας Vs Λεονάρντο Μπαζίλε (ITA) 1-10 (0-3, 1-6, 0-1)\nΔιπλό Τραπ Στέφανος Θεοδότου 134/150 (26/30, 27/30, 27/30, 27/30, 28/30) 15ος/16\n«64» Μικαέλα Κουρουνά Vs Βερόνικα Μαρτσένκο (UKR) 2-6 (1-1, 0-2, 1-1, 0-2) [26-26, 26-28, 27-27, 28-26].\nΠρόγραμμα Σαββάτου 20 Ιουνίου\n07.30 Σκητ Γυναικών (Προκριματικός) Άντρη Ελευθερίου, Παναγιώτα Ανδρέου\n07.00 Σκητ Ανδρών (Προκριματικός) Γιώργος Αχιλλέως, Ανδρέας Χάσικος\n14.50 «64» Μίμης Ελ Χελάλι Vs Σλάβομιρ Νάπλοζεκ (POL)\n2015-06-19 Μπακού 2015 – Αποτελέσματα Παρασκευής – Προαγγελία Σαββάτου\nΠροηγούμενο άρθροΤαξίδι στη Λακωνία\nΕπόμενο άρθροChristodoulides Judo Academy


Λα Πάλμα: Η λάβα έφθασε στον Ωκεανό - Συναγερμός στους επιστήμονες (vid) | Libre\nΛα Πάλμα: Η…\nΛα Πάλμα: Η λάβα έφθασε στον Ωκεανό – Συναγερμός στους επιστήμονες (vid)\nΟι εικόνες από τη Λα Πάλμα είναι τρομακτικές. Η λάβα του ηφαιστείου το βράδυ της Τρίτης προς την Τετάρτη έφτασε στον ωκεανό, κάτι που ανησυχεί τους ειδικούς, που τονίζουν ότι είναι δυνητικά επικίνδυνο. Ήταν λίγο μετά τις 23:00 (τοπική ώρα, 01:00 ώρα Ελλάδας) όταν το Ινστιτούτο Ηφαιστειολογίας των Καναρίων (INVOLCAN) ανακοίνωσε ότι η ηφαιστειακή λάβα έφτασε στον ωκεανό. «Η ροή της λάβας έφθασε στη θάλασσα στην Πλάγια Νουέβα», διευκρίνισε το INVOLCAN μέσω Twitter.\nΗ είσοδος της λάβας στη θάλασσα καταγράφηκε μερικές ώρες αφού η ισπανική κυβέρνηση αποδέσμευσε 10,5 εκατ. δολάρια για να προσφερθεί βοήθεια στους πληγέντες, ιδίως να εξασφαλιστεί στέγη σε όσους είδαν τη λάβα να καταπίνει τα σπίτια τους. Κηρύχθηκε κατάσταση φυσικής καταστροφής στο νησί 85.000 κατοίκων, όπου οι ροές της λάβας κατέστρεψαν συνολικά 656 κτίρια – δεν ήταν όλα σπίτια – και κάλυψαν κάπου 2.680 στρέμματα γης, σύμφωνα με το ευρωπαϊκό σύστημα γεωσκόπησης Copernicus.\nΗ λάβα κατέστρεψε επίσης πολλούς δρόμους. Ο Άνχελ Βίκτορ Ρότες, περιφερειάρχης στα Κανάρια, υπολόγισε την περασμένη εβδομάδα ότι οι ζημιές θα ξεπεράσουν τα 400 εκατ. ευρώ και άφησε να εννοηθεί ότι λογαριάζει σε ευρωπαϊκά κονδύλια για την ανοικοδόμηση. Η έκρηξη του ηφαιστείου δεν προκάλεσε ούτε θανάτους, ούτε τραυματισμούς, πάντως κατέστησε αναγκαία την απομάκρυνση 6.000 ανθρώπων από τα σπίτια τους.\nΑφότου άρχισε η εκρηκτική δραστηριότητα, από το ηφαίστειο εκλύεται τεράστια στήλη καπνού, που φθάνει σε εκατοντάδες μέτρα ύψος, καθώς επίσης και τέφρας. Η συγκέντρωση ηφαιστειακής τέφρας προκάλεσε προβλήματα στην κίνηση των αεροσκαφών. Επτά εσωτερικές πτήσεις ακυρώθηκαν την Παρασκευή, κατόπιν το αεροδρόμιο έκλεισε. Αν και επισήμως έχει ανοίξει ξανά, οι πτήσεις έχουν προς το παρόν ανασταλεί.\nΕιδικοί αναμένουν ότι η φάση της εκρηκτικής δραστηριότητας μπορεί να διαρκέσει αρκετές ακόμη εβδομάδες, ως ακόμη και μήνες. Δυο προηγούμενες εκρήξεις του ηφαιστείου στη Λα Πάλμα σημειώθηκαν το 1949 και το 1971. Είχαν προκαλέσει συνολικά τρεις θανάτους, δύο εξαιτίας της εισπνοής τοξικών αερίων.\nTags: ΛΑ ΠΑΛΜΑ